**DRUSKININKŲ SAVIVALDYBĖS ADMINISTRACIJA**

Vilniaus al. 18, LT-66119 Druskininkai

PATVIRTINTA

Viešojo pirkimo komisijos 2025 m. kovo 25 d. nutarimu (Komisijos posėdžio protokolas Nr. 1)

**SUPAPRASTINTO VIEŠOJO PIRKIMO**

**„GYDYMO PASKIRTIES PASTATO, GYDYMO PASKIRTIES PATALPŲ (4400-3031-0908:9740), VERPĖJŲ G. 11-6, VIEČIŪNUOSE, DRUSKININKŲ SAV., PASKIRTIES KEITIMO Į PASLAUGŲ (SOCIALINIŲ PASLAUGŲ) PASKIRTĮ, KAPITALINIO REMONTO DARBAI“**

**ATVIRO KONKURSO SPECIALIOSIOS SĄLYGOS**

TURINYS

[1. Bendra informacija 2](#_Toc183512673)

[2. Pirkimo objektas 2](#_Toc183512674)

[3. Susitikimai su tiekėjais ir objekto apžiūra 3](#_Toc183512675)

[4. Tiekėjų pašalinimo pagrindai ir kvalifikacijos reikalavimai 4](#_Toc183512676)

[5. Reikalavimai, susiję su nacionaliniu saugumu 4](#_Toc183512677)

[6. Specialieji reikalavimai pasiūlymų rengimui ir pateikimui 4](#_Toc183512678)

[7. Pasiūlymo galiojimo užtikrinimas 5](#_Toc183512679)

[8. Elektroninis aukcionas 6](#_Toc183512680)

[9. Pasiūlymų vertinimas 6](#_Toc183512681)

[10. Sutarties sudarymas 7](#_Toc183512682)

[11. Kitos sąlygos 7](#_Toc183512683)

[Specialiųjų pirkimo sąlygų 1 priedas „Terminai“ 8](#_Toc183512684)

[Specialiųjų pirkimo sąlygų 2 priedas „Techninė specifikacija“ 9](#_Toc183512685)

[Specialiųjų pirkimo sąlygų 3 priedas „Darbų kiekių žiniaraščiai“ 10](#_Toc183512686)

[Specialiųjų pirkimo sąlygų 4 priedas „Tiekėjų pašalinimo pagrindai“ 11](#_Toc183512689)

[Specialiųjų pirkimo sąlygų 5 priedas](#_Toc183512691) [„Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 12](#_Toc183512692)

[Specialiųjų pirkimo sąlygų 6 priedas „Specialistų sąrašas“ 13](#_Toc183512693)

[Specialiųjų pirkimo sąlygų 7 priedas](#_Toc183512694) [„EBVPD“ 14](#_Toc183512695)

[Specialiųjų pirkimo sąlygų 8 priedas „Pasiūlymo forma“ 15](#_Toc183512696)

[Specialiųjų pirkimo sąlygų 9 priedas „Pasiūlymų vertinimo kriterijai ir sąlygos“ 16](#_Toc183512697)

[Specialiųjų pirkimo sąlygų 10 priedas](#_Toc183512698) [„Sutarties projektas“ 17](#_Toc183512699)

# **Bendra informacija**

* 1. Perkančioji organizacija – Druskininkų savivaldybės administracija, juridinio asmens kodas 188776264, adresas Vilniaus al. 18, LT-66119 Druskininkai, tel. (0 313) 51 233. Perkančioji organizacija yra PVM mokėtoja.
  2. Pirkimas neatliekamas naudojantis centralizuotų pirkimų katalogu, nes kataloge nėra darbų visumos, atitinkančios perkančiosios organizacijos poreikius.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.1 ir 4.3 punktais. Aplinkos apaugos kriterijai nustatyti specialiųjų pirkimo sąlygų 5 priede *„Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“* ir specialiųjų pirkimo sąlygų 2 priede *„Techninė specifikacija“.*
  6. Išankstinis skelbimas apie pirkimą nebuvo paskelbtas.
  7. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Bendrosios pirkimo sąlygos yra neatskiriama šių pirkimo sąlygų dalis.
  10. Tiesioginį ryšį su tiekėjais įgalioti palaikyti perkančiosios organizacijos atstovai:
      1. dėl pirkimo procedūrų – Jolanta Kavaliauskienė, Centralizuotų viešųjų pirkimų skyriaus vyriausioji specialistė, Vasario 16-osios g. 7, 66118 Druskininkai, tel. (0 313) 53763, el. paštas jolanta.kavaliauskiene@druskininkai.lt; Edita Davičikaitė, Centralizuotų viešųjų pirkimų skyriaus vedėjo pavaduotoja, Vasario 16-osios g. 7, 66118 Druskininkai, tel. (0 313) 52 866, el. paštas edita.davicikaite@druskininkai.lt;
      2. dėl pirkimo objekto – Kęstutis Barkauskas, Savivaldybės administracijos patarėjas – statybos techninis prižiūrėtojas, Vilniaus al. 14, 66119 Druskininkai, tel. (0 313) 90015, el. paštas [kestutis.barkauskas@druskininkai.lt](mailto:kestutis.barkauskas@druskininkai.lt), Saulius Žilevičius, Ūkio skyriaus vyriausiasis specialistas, Vilniaus al. 14, 66119 Druskininkai, tel. (0 313) 53770, el. paštas [saulius.zilevicius@druskininkai.lt](mailto:saulius.zilevicius@druskininkai.lt).

1.11. Pirkimas vykdomas įgyvendinant, projektą, finansuojamą iš 2022–2030 metųregiono plėtros programos lėšų - „Socialinių paslaugų senyvo amžiaus asmenims infrastruktūros bendruomenėje plėtra Druskininkų savivaldybėje“.

# **Pirkimo objektas**

* 1. Perkančioji organizacija numato įsigyti **Gydymo paskirties pastato, gydymo paskirties patalpų** **(4400-3031-0908:9740), Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį, kapitalinio remonto darbus** (toliau - Darbai). Reikalavimai pirkimo objektui nustatyti specialiųjų pirkimo sąlygų **2** priede *„Techninė specifikacija, 3 priede „Darbų kiekių žiniaraščiai“.*
  2. **Pirkimo objektas į dalis neskaidomas**, nes:

- perkami darbai pagal vieną techninį projektą, techniniame projekte nėra numatytos galimybės darbus skaidyti, darbai negali būti išskaidyti dėl savo integralumo. Pirkimo skaidymas į dalis perkamų darbų atžvilgiu yra netikslingas dėl pirkimo objekto specifikos, kadangi nebūtų įmanoma užtikrinti kokybiško darbų atlikimo (techniniame projekte nurodyti darbai yra tarpusavyje susiję, vientisumo reikalaujantys darbo procesai, kurie vienas su kitu tiesiogiai yra susiję). Jei pirkimo objektas būtų išskaidytas į dalis ir objekte dirbtų keli rangovai, iš kurių darbai būtų nupirkti pagal atskiras rangos darbų sutartis, tikėtina, kad tai taptų problema tiek Savivaldybės administracijai (dėl to perkančiajai organizacijai atsirastų būtinybė koordinuoti šių dalių tiekėjus (atliekamų darbų kokybę, atsiskaitymus) ir tai keltų riziką netinkamai įvykdyti pirkimo sutartį), tiek rangovams. Todėl siekiant, kad darbai būtų atlikti kokybiškai ir per trumpiausius terminus bei įvertinus tai, kad daugelį darbų galima vykdyti lygiagrečiai, priimtas sprendimas pirkimo objekto neskaidyti į dalis;

- Pirkimo sąlygose nurodyta, kad Pirkimo laimėtojas privalės parengti darbo projektą pagal pateikiamą techninį projektą. Pirkimo objektas į dalis neskaidomas dėl statybos darbų atlikimo ir darbo projekto parengimo, kadangi statybos darbus atliekantis tiekėjas, pats rengdamas darbo projektą, kartu sieks efektyvumo, kaštų ir laiko resursų taupymo, t. y. parinks optimalų projekto sprendinių įgyvendinimą sudėtingumo prasme. Taip pat vienas konkurso laimėtojas galės lygiagrečiai, siekiant optimalaus terminų įgyvendinimo, atlikti darbo projekto rengimo ir statybos darbus, t. y. projektuoti, o kartu ir ruoštis statybos darbams, atlikti kai kuriuos darbus, planuoti reikalingą techniką. Jeigu darbo projekto parengimas ir statybos darbų atlikimas būtų paskirtas keliems skirtingiems tiekėjams, perkančiajai organizacijai būtų apsunkintas sutartinių įsipareigojimų vykdymo užtikrinimas, t. y. tiekėjų įsipareigojimų kontrolės, darbo projekto bei statybos darbų kokybės vertinimo, terminų laikymosi, specialistų kaitos priežiūra, praktiškai neįgyvendinamu gali tapti statybos darbų ir (ar) darbo projekto rengimo koordinavimas. Perkančiajai organizacijai būtų sudėtinga užtikrinti kokybiško statybos darbų atlikimo bei darbo projekto parengimo administravimą, o tai keltų riziką netinkamai įvykdyti pirkimo sutartį ar net iškiltų pavojus nepasiekti šio viešojo pirkimo tikslų. Skaidant pirkimą į dalis dėl darbo projekto parengimo ir statybos darbų gali atsirasti rizika perkančiajai organizacijai negauti pasiūlymo vienai ar kitai pirkimo daliai, dėl ko perkančiajai organizacijai kiltų grėsmė laiku neįgyvendinti šiuo pirkimu numatomų darbų dėl užsitęsusių pirkimo procedūrų. Apibendrinant konstatuotina, kad šiuo atveju nėra pagrindo skaidyti pirkimo objektą į atskiras dalis.

* 1. **Pirkimo objekto apibūdinimas, savybės ir apimtys:** perkami specialiųjų pirkimo sąlygų *2 priede „Techninė specifikacija, 3 priede „Darbų kiekių žiniaraščiai“,* t.y. darbai atliekami pagal parengtą ir ekspertuotą Gydymo paskirties pastato, gydymo paskirties patalpų (Un.Nr.4400-3031-0908:9740) Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį kapitalinio remonto techninį projektą.

Remontuojamų patalpų bendrasis plotas 334,38 m2. Rangovas turės: 1) parengti darbo projektą; 2) užbaigus elektrotechnikos darbus atlikti varžų matavimus; 3) užbaigus elektrotechninių ryšių darbus atlikti LAN testinius matavimus; 4) įrengus šildymo sistemą atlikti hidraulinius bandymus; 5) įrengus vėdinimą ir oro kondicionavimą išbandyti sistemą nominaliu rėžimu; 6) atlikti Nekilnojamojo daikto (pastato) kadastrinius matavimus ir sudaryti kadastro duomenų bylas; 7) gauti Deklaraciją apie statybos užbaigimą Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ pateikdamas prašymą (-us) ir įkeldamas su prašymu (-ais) privalomus pateikti dokumentus, bei, esant poreikiui juos tikslindamas.

Pirkimo apimtys, reikalavimai ir techninė specifikacija apibrėžti specialiųjų pirkimo sąlygų *2 priede „Techninė specifikacija“,* *3 priede „Darbų kiekių žiniaraščiai“.*

* 1. **Darbų atlikimo vieta** – Verpėjų g. 11-6, Viečiūnuose, Druskininkų sav.
  2. **Darbų atlikimo terminai:**
  3. Darbai, nurodyti Sutarties 9.1-9.2 papunkčiuose, turi būti atlikti **per 5 (penkis)** mėnesius (-ių)nuo Darbų pradžios. Tuo atveju, jeigu Sutarties XII skyriuje „Papildomi darbai ir neatliekami darbai. Sutarties keitimo tvarka“ nustatyta tvarka Šalys sudarė papildomą susitarimą, kuriuo be kita ko, susitarė dėl papildomo termino, šiame Sutarties punkte numatytas terminas pratęsiamas papildomame susitarime numatytam terminui. Šiame punkte nurodyti terminai apima Sutarties 51 punkte nurodyto dokumento gavimą.
  4. Rangovas Darbus ir su Darbais susijusias Paslaugas, nurodytas Sutarties 9.3-9.4 papunktyje, baigia per **4 (keturis) mėnesius** nuo Darbų pabaigos.
  5. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  6. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# **Susitikimai su tiekėjais ir objekto apžiūra**

* 1. Perkančioji organizacija nerengs susitikimo su tiekėjais dėl pirkimo sąlygų paaiškinimo.
  2. Tiekėjams suteikiama galimybė apžiūrėti darbų atlikimo vietą. Konkreti apžiūros data ir laikas derinamas su kiekvienu pageidaujančiu tiekėju atskirai, taip, kad apžiūra įvyktų ne vėliau kaip iki ***2025 m. balandžio 14 d.***

**Dėl planuojamo vizito būtina susitarti iš anksto, kreipiantis į šį kontaktinį asmenį**:

Kęstutis Barkauskas, Savivaldybės administracijos patarėjas – statybos techninis prižiūrėtojas, Vilniaus al. 14, 66119 Druskininkai, tel. (0 313) 90015, el. paštas kestutis.barkauskas@druskininkai.lt.

Apžiūros adresas – Verpėjų g. 11-6, Viečiūnai, Druskininkų sav.

Apžiūros metu nebus atsakoma į tiekėjo klausimus dėl Pirkimo objekto ar Pirkimo sąlygų nuostatų – kilus klausimams tiekėjas juos turi užduoti kreipdamasis į perkančiąją organizaciją *Specialiųjų pirkimo sąlygų 1 priede „Terminai“* nustatyta tvarka.

# **Tiekėjų pašalinimo pagrindai ir kvalifikacijos reikalavimai**

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 4 priede *„Tiekėjų pašalinimo pagrindai“.*

4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 5 priede *„Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“*.

# **Reikalavimai, susiję su nacionaliniu saugumu**

* 1. Reikalavimai, susiję su nacionaliniu saugumu yra **netaikomi.**

# **Specialieji reikalavimai pasiūlymų rengimui ir pateikimui**

* 1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
     1. tiekėjo pasirašytas pasiūlymas, parengtas pagal specialiųjų pirkimo sąlygų 8 priede „*Pasiūlymo forma*“ pateiktą pasiūlymo formą;
     2. užpildyti (visi atskiruose darbalapiuose (sheet‘uose) pateikti), darbų kiekių žiniaraščiai parengti pagal specialiųjų pirkimo sąlygų 3 priede „*Darbų kiekių žiniaraščiai*“ xls, xlsx arba lygiaverčiu elektroninės skaičiuoklės formatu.
     3. Tinkamai užpildytas EBVPD. Pirkime dalyvaujančių kitų ūkio subjektų, kurių pajėgumais ketinama remtis, tinkamai užpildytas EBVPD (specialiųjų pirkimo sąlygų 7 priedas „*EBVPD*“). Pasirašydamas pasiūlymą, tiekėjas patvirtina ir EBVPD tikrumą;
     4. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
     5. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
     6. pasiūlymo galiojimą užtikrinantis dokumentas;
     7. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
     8. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
     9. dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į specialiųjų pirkimo sąlygų 5 priede *„Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“* nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo (jei perkančioji organizacija kelia tokius kvalifikacijos reikalavimus ir reikalauja prisiimti solidarią atsakomybę);

6.2. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

6.2.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

6.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

6.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

6.4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.

6.5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# **Pasiūlymo galiojimo užtikrinimas**

7.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# **Elektroninis aukcionas**

* 1. Perkančioji organizacija pirkime netaikys elektroninio aukciono.

# **Pasiūlymų vertinimas**

* 1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 9 priede „*Pasiūlymų vertinimo kriterijai ir sąlygos*“.
  2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

9.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:

9.3.1. **užpildyta** pasiūlymo forma, parengta pagal specialiųjų pirkimo sąlygų *8 priedą „Pasiūlymo forma“*. Šiame punkte nurodyto (-ų) dokumento (-ų) nepateikimas lemia jo (jų) atmetimą be galimybės kreiptis į tiekėją dėl jo (jų) pateikimo.

9.3.2. **užpildyti (visi atskiruose darbalapiuose (sheet‘uose) pateikti),** **Darbų kiekių žiniaraščiai**, parengti pagal specialiųjų pirkimo sąlygų *3 priedą „Darbų kiekių žiniaraščiai“.* Šiame punkte nurodyto (-ų) dokumento (-ų) nepateikimas su pasiūlymu, atskirų eilučių neįkainojimas, lemia jo (jų) atmetimą be galimybės kreiptis į tiekėją dėl jo (jų) pateikimo.

# **Sutarties sudarymas**

10.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 10 priede „*Sutarties projektas*“.

# **Kitos sąlygos**

11.1. Perkančioji organizacija papildomų sąlygų netaiko.

\_\_\_\_\_\_\_\_\_\_

Specialiųjų pirkimo sąlygų 1 priedas „Terminai“

**TERMINAI**

*(pridedama atskiru priedu)*

## Specialiųjų pirkimo sąlygų 2 priedas „Techninė specifikacija“

**TECHNINĖ SPECIFIKACIJA**

## Specialiųjų pirkimo sąlygų 3 priedas

## „Darbų kiekių žiniaraščiai“

**DARBŲ KIEKIŲ ŽINIARAŠČIAI**

*(pridedama atskiru priedu)*

## Specialiųjų pirkimo sąlygų 4 priedas

## „Tiekėjų pašalinimo pagrindai“

**TIEKĖJŲ PAŠALINIMO PAGRINDAI**

*(pridedama atskiru priedu)*

## Specialiųjų pirkimo sąlygų 5 priedas

## „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

*(pridedama atskiru priedu)*

## Specialiųjų pirkimo sąlygų 6 priedas „Specialistų sąrašas“

**SPECIALISTŲ sąrašas**

*(pridedama atskiru priedu)*

## Specialiųjų pirkimo sąlygų 7 priedas

## „EBVPD“

**EUROPOS BENDRASIS VIEŠŲJŲ PIRKIMŲ DOKUMENTAS**

*(pridedama atskiru priedu)*

„Europos bendrasis viešųjų pirkimų dokumentas (EBVPD)“ pateikiamas visais formatais

## 

## Specialiųjų pirkimo sąlygų 8 priedas „Pasiūlymo forma“

**PASIŪLYMO FORMA**

*(pridedama atskiru priedu)*

## Specialiųjų pirkimo sąlygų 9 priedas „Pasiūlymų vertinimo kriterijai ir sąlygos“

**PASIŪLYMŲ VERTINIMO KRITERIJAI ir SĄLYGOS**

*(pridedama atskiru priedu)*

## Specialiųjų pirkimo sąlygų 10 priedas

## „Sutarties projektas“

**RANGOS DARBŲ SUTARTIS**

*(pridedama atskiru priedu)*