Specialiųjų pirkimo sąlygų 10 priedas

„Sutarties projektas“

**RANGOS DARBŲ SUTARTIS**

202\_\_\_\_m. \_\_\_\_\_\_\_\_\_\_ mėn. \_\_\_ d. Nr.\_\_\_

Druskininkų savivaldybės administracija, juridinio asmens kodas 188776264, kurios registruota buveinė yra Vilniaus al. 18, 66119 Druskininkai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Druskininkų savivaldybės administracijos direktorės Vilmos Jurgelevičienės veikiančios pagal Druskininkų savivaldybės administracijos nuostatus, patvirtintus Druskininkų savivaldybės tarybos 2023 m. balandžio 19 d. sprendimu Nr. T1-60 „Dėl Druskininkų savivaldybės administracijos nuostatų patvirtinimo“, (toliau – Užsakovas), ir

*(rangovas)*, juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – Rangovas), *(jei tai ūkio subjektų grupė – atitinkami duomenys apie kiekvieną partnerį)*,

toliau kartu vadinami Šalimis, o kiekviena atskirai – Šalimi, sudarė šią Rangos darbų sutartį (toliau – Sutartis) ir susitarė dėl toliau išvardytų sąlygų.

1. **Bendrosios nuostatos**
   1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
   2. Sutartis;
   3. Pirkimo dokumentai;
   4. Sutarties pakeitimai;
   5. Pasiūlymas.
2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Lietuvos Respublikos viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
3. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį ir (kiekvienu konkrečiu atveju) atvirkščiai.
4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
7. Šioje Sutartyje vartojamos sąvokos:
   1. Užsakovo atstovas – Sutarties 162 punkte nurodytas Užsakovo paskirtas už Sutarties vykdymą atsakingas asmuo.
   2. Įkainotas darbų kiekių žiniaraštis – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis, išreikšta statybos darbų vienetais ir jų įkainiais.
   3. Statybos darbų esminiai trūkumai (defektas) – tai objekto ar bet kurios jo dalies, statybos darbų ar bet kurio pagal Sutartį Rangovo atlikto darbo, pateikto dokumento ar paslaugos neatitikimas normatyvinių statybos techninių dokumentų, esminių statinių reikalavimų, projekto sprendinių ir (arba) Sutarties sąlygų, dėl kurių objektas ar jo dalis negali būti naudojami pagal paskirtį arba jų naudojimas pasunkėja ar pabrangsta, arba kelia grėsmę asmenų ar turto saugumui.
   4. Statybos darbų neesminiai trūkumai – tai objekto ar bet kurios jo dalies, statybos darbų ar bet kurio pagal Sutartį Rangovo atlikto darbo, pateikto dokumento ar paslaugos nežymus trūkumas, kuris neatitinka Sutarties 7.3 papunktyje pateiktos sąvokos ir kurį Rangovas įsipareigoja pašalinti per Rangovo atliktų statybos darbų perdavimo statytojui (užsakovui) akte nurodytą terminą.
   5. Sulaikoma suma - 5 proc. nuo Sutarties 13 punkte nurodytos sumos, kuri yra išskaičiuojama iš mokėjimų Rangovui pagal Sutartį. Ši suma sulaikoma kaip užtikrinimas, kad Rangovas tinkamai užbaigs Darbus ir su Darbais susijusias Paslaugas, ir sumokama Rangovui įvykus visoms Galutinio atsiskaitymo sąlygoms (kaip apibrėžta Sutarties 62 punkte).
8. **SUTARTIES DALYKAS**
9. Sutarties dalykas – **Gydymo paskirties pastato, gydymo paskirties patalpų, Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį, kapitalinio remonto darbai**.
10. Vadovaudamasis Sutartyje nustatytomis sąlygomis ir tvarka, Rangovas įsipareigoja:
    1. pagal Užsakovo pateiktą techninę specifikaciją ir techninį projektą „**Gydymo paskirties pastato, gydymo paskirties patalpų (4400-3031-0908:9740), Verpėjų g. 11-6, Viečiūnuose, Druskininkų sav., paskirties keitimas į paslaugų (socialinių paslaugų) paskirtį, kapitalinio remonto projektas**“(toliau – Projektas) parengti darbo projektą (toliau – Darbo projektas) ir atlikti paruošiamuosius rangos darbus;
    2. pagal Sutarties 9.1 papunktyje nurodytus Užsakovo pateiktus ir Rangovo parengtus dokumentus bei kitus privalomuosius dokumentus statybos darbams pradėti, kurių reikia Projektui įvykdyti, atlikti numatytus statybos darbus;
    3. perduoti Užsakovui parengtą Nekilnojamojo daikto (pastato) kadastrinių matavimų ir kadastro duomenų bylą (turės būti parengta bendra pastato kadastro duomenų byla, atlikus kapitalinio remonto darbus atskirų patalpų kadastro duomenų bylos) (taip pat ir skaitmeninę (-es) jų kopiją (-as) .pdf ir .dwg formatu);
    4. gauti statybos užbaigimo dokumentus Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ pateikdamas prašymą (-us) ir įkeldamas su prašymu (-ais) privalomus pateikti dokumentus, bei, esant poreikiui, juos tikslindamas;

Rangovo įsipareigojimai, apibrėžti Sutarties 9.1 papunktyje, vadinami Paruošiamaisiais darbais. Paruošiamuosius darbus apima Darbo projekto parengimas, statybos aikštelės įrengimas, medžiagų sandėliavimo vietos įrengimas, medžiagų sandėliavimas ir pan. darbai.

Rangovo įsipareigojimai, apibrėžti Sutarties 9.2 papunktyje, vadinami Statybos darbais. Rangovo įsipareigojimai, apibrėžti Sutarties 9.1-9.3 papunkčiuose kartu vadinami Darbais.

Rangovo įsipareigojimai, apibrėžti Sutarties 9.4 papunktyje, Sutartyje vadinami su Darbais susijusiomis Paslaugomis.

1. Užsakovas įsipareigoja sudaryti Rangovui būtinas sąlygas Darbams ir su Darbais susijusioms Paslaugoms atlikti, priimti tinkamai (kokybiškai) atliktų Darbų rezultatą ir sumokėti Rangovui už Darbus ir su Darbais susijusias Paslaugas Sutartyje numatytomis sąlygomis ir terminais.
2. **SUTARTIES KAINODARA**
3. Sutartyje yra pasirinktas šis kainos apskaičiavimo būdas: fiksuoto įkainio.
4. Pradinės Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“[[1]](#footnote-1), 2.11 papunktyje) be PVM yra ...................... (*[įrašyti sumą žodžiais]*) EUR, 21 proc. PVM yra ...................... (*[įrašyti sumą žodžiais]*) EUR.

Šioje Sutartyje Pradinės Sutarties vertė yra lygi Rangovo pasiūlymo kainai be PVM, apskaičiuotai sudauginus maksimalų darbų kiekį iš laimėjusio rangovo pasiūlyto įkainio (-ių) be PVM.

Rangovo siūlomi įkainiai yra nurodyti Pasiūlyme.

1. Sutarties kaina yra **................** EUR su PVM(*[įrašyti sumą žodžiais]*)*.* Sutarties kaina be PVM yra ................ EUR (*[įrašyti sumą žodžiais]*); 21 proc. PVM yra ...................... EUR(*[įrašyti sumą žodžiais]*).
2. Sutartyje nurodyto statybos objekto kaina priklausys nuo faktiškai nupirktų darbų apimčių, reikalingų Sutarčiai tinkamai įvykdyti. Į Sutarties kainą įskaičiuoti visi mokesčiai ir kitos Rangovo patiriamos su Sutarties vykdymu susijusios išlaidos.
3. ***Sutarties kaina dėl pasikeitusių mokesčių perskaičiuojama tokia tvarka:***
   1. mokestis, kuriam pasikeitus perskaičiuojama Sutarties kaina: pridėtinės vertės mokestis (PVM). Pasikeitus kitiems mokesčiams, Sutarties kaina nebus perskaičiuojama;
   2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
   3. perskaičiavimo formulė: pasikeitus PVM tarifo dydžiui, Sutarties kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;
   4. Sutarties kainos dėl pasikeitusių mokesčių pakeitimas įforminamas papildomu Šalių susitarimu;
   5. perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
4. Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, nustatomas Sutarties kainos koregavimas pagal statybos sąnaudų elementų kainų pokytį (statinių tipas – Negyvenamieji pastatai).
5. ***Suinteresuotos Šalies prašymu Statybos darbų kaina pagal*** ***statybos sąnaudų elementų kainų pokytį (statinių tipas – Negyvenamieji pastatai, iš viso) perskaičiuojama tokia tvarka:***
   1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.
   2. Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (<https://vda.lrv.lt/lt>) kas mėnesį skelbiamo statybos sąnaudų elementų kainų indekso (statinių tipas – Negyvenamieji pastatai, iš viso) reikšmė pakinta daugiau kaip 0,05 per bet kurį Darbų vykdymo laikotarpį.
   3. Gali būti perskaičiuojamos Rangovui mokėtinos sumos tik už Darbus, o už Darbo projekto parengimą (Sutarties 9.1 papunktis) ir kitas, nei Darbai, paslaugas (9.3-9.5 papunkčiai ir pan.) mokėtinos sumos negali būti perskaičiuojamos.
   4. Neatliktų statybos darbų kaina padauginama iš Indekso pokyčio koeficiento, kuris apskaičiuojamas pagal toliau nurodytą formulę:

**K = IPb / IPr**

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

* + 1. Laikotarpio pradžios ir laikotarpio pabaigos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai):

* + - 1. <https://osp.stat.gov.lt>;
      2. Visi rodikliai;
      3. Rodiklių duomenų bazė;
      4. Pagal temą;
      5. Ūkis ir finansai (makroekonomika);
      6. Kainų indeksai, pokyčiai ir kainos;
      7. Statybos sąnaudų elementų kainų indeksai (SSKI), kainų pokyčiai ir svoriai;
      8. Statybos sąnaudų elementų kainų indeksai;
      9. Statybos sąnaudų elementų kainų indeksai (2021 m. – 100);
      10. Viršuje spaudžiame v Lentelės parinktys;
      11. Statinių pagal tipą klasifikatorius (CC) (1998M01 – 202...M...);
      12. Nurodome „Negyvenamieji pastatai, iš viso“;
      13. Nurodome laikotarpį;

17.4.2. Pirmojo perskaičiavimo atveju laikotarpio pradžia (mėnuo) yra paskutinio pirkimo pasiūlymo, kurio pagrindu sudaryta ši Sutartis, pateikimo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. Laikotarpio pabaiga paskutiniojo Atliktų darbų akto pagal Sutartį sudarymo diena.

* 1. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant Sutarties kainos (įkainių) detalizacijos žiniaraštyje nurodytus įkainius), perskaičiuotą Pradinės sutarties vertę, perskaičiuotą Sutarties kainą bei kitą perskaičiavimui reikšmingą informaciją.
  2. Susitarimas dėl kainos (įkainių) perskaičiavimo įsigalioja nuo pasirašymo dienos ir pradedamas taikyti nuo Susitarimo pasirašymo mėnesio pirmos dienos, atliktų darbų kainą dauginant iš Indekso pokyčio koeficiento. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
  3. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
  4. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).

1. ***Esminis Sutarties kainos padidėjimas arba sumažėjimas:***
   1. Jeigu Rangovo tiekiamų Statybos produktų arba Įrenginių kaina padidėja iš esmės ir šio kainų padidėjimo Rangovas negalėjo numatyti Sutarties sudarymo momentu, Rangovas įgyja teisę reikalauti Užsakovo padidinti Sutarties kainą. Laikoma, kad Statybos produktų arba Įrenginių kaina padidėjo iš esmės, jeigu Rangovas pateikia įrodymus Užsakovui, kad Sutarties kainos (įkainių) detalizacijos žiniaraštyje nurodyta Statybos produktų ar Įrenginių kaina Sutarties sudarymo metu yra reali ir nėra dirbtinai sumažinta (didesnė dalis tiekėjų Rangovo pasiūlymo pateikimo metu tiekė tokius Statybos produktus arba Įrenginius už Rangovo nurodytą kainą) ir kad:
      1. konkretaus Statybos produkto arba Įrenginio (jo dalies) pirkimo pagal Sutartį metu jo kaina padidėjo daugiau nei 15 % ir nėra galimybių nupirkti tokio Statybos produkto arba Įrenginio (jo dalies) pigiau, nepažeidžiant Darbų terminų; arba
      2. visų Statybos produktų arba Įrenginių, kuriuos Rangovas nupirko Sutarties vykdymo reikmėms, suminė kaina padidėjo daugiau nei 15 % ir nebuvo galimybių nupirkti Statybos produktų arba Įrenginių pigiau, nepažeidžiant Darbų terminų.
   2. Laikoma, kad Rangovas Sutarties sudarymo momentu negalėjo numatyti Statybos produktų arba Įrenginių (jų dalių) esminio kainų padidėjimo, jeigu per pastaruosius 3 metus iki Rangovo pasiūlymo datos tų Statybos produktų arba Įrenginių kaina svyravo mažiau negu 15 % per bet kurį 12 mėnesių laikotarpį toje rinkoje arba biržoje, kurioje Rangovas nupirko tuos Statybos produktus arba Įrenginius (jų dalis).
   3. Jeigu Rangovo tiekiamų Statybos produktų arba Įrenginių kaina sumažėja iš esmės, Rangovas privalo nedelsdamas, bet ne vėliau nei per 5 (penkias) darbo dienas nuo sužinojimo, apie tai informuoti Užsakovą ir Užsakovas įgyja teisę reikalauti Rangovo sumažinti Sutarties kainą. Laikoma, kad Statybos produktų arba Įrenginių kaina sumažėjo iš esmės, jeigu:
      1. konkretaus Statybos produkto arba Įrenginio (jo dalies) pirkimo pagal Sutartį metu jo kaina sumažėjo daugiau nei 15 %, lyginant su kaina, nurodyta Sutarties kainos (įkainių) detalizacijos žiniaraštyje;
      2. visų Statybos produktų arba Įrenginių, kuriuos Rangovas nupirko Sutarties vykdymo reikmėms, suminė kaina sumažėjo daugiau nei 15 %, lyginant su jų kaina, nurodyta Sutarties kainos (įkainių) detalizacijos žiniaraštyje.
   4. Rangovas privalo pateikti Užsakovui Statybos produktų arba Įrenginių Sutarties vykdymo reikmėms ir jų apmokėjimo dokumentus, kad Užsakovas galėtų patikrinti Statybos produktų arba Įrenginių faktines galutines kainas.
   5. Sutarties 18.1 ir 18.3 papunkčiuose numatytais atvejais Šalys privalo sudaryti Susitarimą, kuriame Šalys turi perskaičiuoti Sutarties kainą – pridėti Statybos produktų arba Įrenginių (jų dalių) pabrangimo sumą ir (arba) atimti atpigimo sumą, viršijančią 15 % jų kainos, nurodytos Sutarties kainos (įkainių) detalizacijos žiniaraštyje. Šalys privalo bendradarbiauti ir siekti sudaryti susitarimą kaip galima greičiau, bet ne ilgiau nei per 15 darbo dienų nuo susitarimo inicijavimo.
   6. Jeigu Sutarties kaina buvo perskaičiuota pagal Sutarties 17 punktą, turi būti įskaitomas pagal tą punktą atliktas Sutarties kainos padidinimas (sumažinimas). *Pavyzdžiui, jeigu Įrenginio kaina, nurodyta Sutarties kainos (įkainių) detalizacijos žiniaraštyje, yra 100 000 eurų, dėl indeksacijos ji padidinama iki 105 000 eurų, bet Įrenginys faktiškai Rangovui kainuoja 135 000 eurų, tuomet Rangovas turi teisę reikalauti padidinti Sutarties kainą 15 000 eurų (pabrangimas, viršijantis 15% pradinės kainos, sudaro 135 000 - 100 000 - 0,15 \* 100 000 = 20 000 eurų, iš kurių 5 000 eurų buvo kompensuota indeksacijos būdu). Jeigu Įrenginio kaina, nurodyta Sutarties kainos (įkainių) detalizacijos žiniaraštyje, yra 100 000 eurų, dėl indeksacijos ji sumažinama iki 95 000 eurų, bet Įrenginys faktiškai Rangovui kainuoja 70 000 eurų, tuomet Užsakovas turi teisę reikalauti sumažinti Sutarties kainą 10 000 eurų (atpigimas, viršijantis 15% pradinės kainos, sudaro 100 000 - 0,15 \* 100 000 - 70 000 = 15 000 eurų, iš kurių 5 000 eurų buvo sumažinta indeksacijos būdu).*
   7. Jeigu Statybos produktas ar Įrenginys jau buvo įtrauktas į Atliktų darbų aktą pradine kaina ir apmokėtas, Užsakovas turi sumokėti Rangovui pabrangimo sumą arba Rangovas turi grąžinti Užsakovui permoką per 30 dienų po Susitarimo sudarymo dienos. Užsakovas turi teisę išskaityti mokėjimą ar permoką iš mokėtinų sumų pagal Sutartį. Tuo atveju, jeigu Statybos produktas ar Įrenginys dar neįtrauktas į Atliktų darbų aktą, Atliktų darbų akte turi būti nurodyta jo kaina, pakeista pagal Susitarimą.
   8. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, ir Statybos produktai arba Įrenginiai (jų dalys) pabrangsta per vėlavimo laiką, Rangovas neturi teisės reikalauti Užsakovo padidinti Sutarties kainą tokio pabrangimo suma. Tačiau Statybos produktų arba Įrenginių kainų sumažėjimas per Darbų vėlavimo laiką suteikia teisę Užsakovui reikalauti sumažinti Sutarties kainą visa sumažėjusia suma.
   9. Jeigu Rangovas neinformuoja Užsakovo apie esminį Statybos produktų arba Įrenginių kainų sumažėjimą, arba informuoja Užsakovą pavėluotai, arba nepateikia dokumentų pagal Sutarties 18.4 papunktį per protingą Užsakovo nustatytą terminą ir dėl to Užsakovas negali pareikalauti Rangovo sumažinti Sutarties kainą 18.3 papunkčio pagrindu iki sumokėdamas Rangovui visą Sutarties kainą (tai yra, susidaro permoka pagal Sutartį), Rangovas privalo sumokėti Užsakovui 0,03 % (nulio ir trijų šimtųjų procento) dydžio delspinigius už permoką už laikotarpį nuo galutinio atsiskaitymo termino, nurodyto Sutarties 62 punkte, pabaigos iki permokos grąžinimo dienos (įskaitytinai).
2. **PARUOŠIAMŲJŲ DARBŲ, STATYBOS DARBŲ IR SU DARBAIS SUSIJUSIŲ PASLAUGŲ ATLIKIMO TERMINAI**
3. Darbų atlikimo terminai: Darbai, nurodyti Sutarties 9.1-9.2 papunkčiuose, turi būti atlikti **per 5 (penkis)** mėnesius (-ių)nuo Darbų pradžios. Tuo atveju, jeigu Sutarties XII skyriuje „Papildomi darbai ir neatliekami darbai. Sutarties keitimo tvarka“ nustatyta tvarka Šalys sudarė papildomą susitarimą, kuriuo be kita ko, susitarė dėl papildomo termino, šiame Sutarties punkte numatytas terminas pratęsiamas papildomame susitarime numatytam terminui. Šiame punkte nurodyti terminai apima Sutarties 51 punkte nurodyto dokumento gavimą.
4. Rangovas Darbus ir su Darbais susijusias Paslaugas, nurodytas Sutarties 9.3-9.4 papunktyje, baigia per **4 (keturis) mėnesius** nuo Darbų pabaigos.
5. Į Sutarties 19 punkte nurodytą laikotarpį neįskaitomas Sutarties sustabdymo laikotarpis dėl Sutarties 22 punkte nurodytų aplinkybių.
6. Sutarties (ar jos dalies) vykdymas gali būti sustabdytas dėl:
   1. dėl atsiradusių papildomų darbų, turinčių reikšmingos įtakos statybos vykdymui tinkamai ir laiku;
   2. būtinybės atlikti gamtosaugos ir (ar) archeologinius tyrinėjimus, kurie nebuvo numatyti techninėje specifikacijoje ir (ar) projektinėje dokumentacijoje;
   3. aplinkybių, sudarančių kliūtis Užsakovui vykdyti sutartinius įsipareigojimus;
   4. papildomų projektavimo paslaugų (kai Darbai buvo perkami pagal Projektą), be kurių negalima užbaigti Darbų;
   5. bet kokio nenumatomo gamtos jėgų veikimo, kurio joks patyręs Rangovas nebūtų galėjęs tikėtis;
   6. kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Rangovas.
7. Apie Sutarties 22 punkte nurodytas aplinkybes Rangovas nedelsdamas privalo informuoti Užsakovą bei statinio statybos techninį prižiūrėtoją, ir ne vėliau kaip per 28 (dvidešimt aštuonias) dienas nuo aplinkybių atsiradimo Užsakovui privalo pagrįsti dokumentais. Užsakovas per 7 (septynias) dienas išnagrinėja Rangovo pateiktus dokumentus ir priima sprendimą dėl Sutarties vykdymo sustabdymo. Apie Sutarties 22.3 papunktyje numatytas aplinkybes ir sprendimą sustabdyti Sutarties vykdymą Užsakovas Rangovą informuoja per 7 (septynias) dienas nuo tokių aplinkybių atsiradimo. Sutarties vykdymas gali būti nesustabdytas, o sustabdytas Sutarties vykdymas gali būti atnaujintas nesibaigus Sutarties 22 punkte nurodytoms aplinkybėms, jeigu Sutarties vykdymo sustabdymo laikotarpiu Rangovas vykdo Darbus.
8. Išnykus Sutarties 22 punkte nurodytoms aplinkybėms, dėl kurių Sutartis sustabdyta, ir atnaujinus Sutarties vykdymą, Darbai atliekami per jiems likusį terminą. Sutarties vykdymo sustabdymas ir (ar) Sutarties vykdymo atnaujinimas įforminamas Užsakovo raštu.
9. **DARBŲ IR SU DARBAIS SUSIJUSIŲ PASLAUGŲ ATLIKIMAS IR DARBŲ PERDAVIMAS**

## *V.A Darbų ir su Darbais susijusių Paslaugų grafikas*

1. Rangovas įsipareigoja ne vėliau kaip per 10 (dešimt) darbo dienų nuo Sutarties pasirašymo dienos užpildytiDarbų ir su Darbais susijusių Paslaugųgrafiką ir Planuojamų išlaidų, reikalingų vykdyti atsiskaitymams su Rangovu pagal Sutartį, grafiką bei suderinti juos su Užsakovo atstovu.
2. Darbų ir su Darbais susijusių Paslaugųgrafike turi būti aiškiai išskirti Darbai ir su Darbais susijusios paslaugos pagal Darbų ir su Darbais susijusių Paslaugų grupes. Planuojamų išlaidų, reikalingų vykdyti atsiskaitymams su Rangovu pagal Sutartį, grafike planuojamos išlaidos turi būti nurodytos mėnesio tikslumu (laiko ir atliekamų Darbų atžvilgiu). Planuojamų išlaidų, reikalingų vykdyti atsiskaitymams su Rangovu pagal Sutartį, grafikas taikomas kaip stebėsenos ir pinigų srautų planavimo įrankis; atsiskaitymas su Rangovu už atliktus darbus atliekamas Sutarties VI skyriuje „Atsiskaitymo tvarka“ nustatyta tvarka.
3. Rangovas Darbus ir su Darbais susijusias Paslaugas privalo atlikti laikydamasis Sutarties 19-20 punktuose bei Darbų ir su Darbais susijusių Paslaugųgrafike nustatytų terminų. Tinkamą Darbų ir su Darbais susijusių Paslaugų grafiko vykdymą kontroliuoja statinio statybos techninis prižiūrėtojas.
4. Darbų ir su Darbais susijusių Paslaugų grafiko pakeitimas yra galimas tik statinio statybos techniniam prižiūrėtojui ir Užsakovo atstovui pritarus. Keičiant Darbų ir su Darbais susijusių Paslaugų grafiką, atnaujinamas ir Planuojamų išlaidų, reikalingų vykdyti atsiskaitymams su Rangovu pagal Sutartį, grafikas, kuris turi būti suderintas su Užsakovu. Atnaujinti Darbų ir su Darbais susijusių Paslaugų grafikas ir Planuojamų išlaidų, reikalingų vykdyti atsiskaitymams su Rangovu pagal Sutartį, grafikas yra neatskiriama Sutarties dalis.
5. Tuo atveju, jei keičiasi subrangovai (skiriamas naujas subrangovas, nusprendžiama nesudaryti sutarties su subrangovu, arba nutraukiama sutartis su subrangovu) arba subrangovui (-ams) perduodama didesnė (mažesnė) darbų dalis, Rangovas privalo atnaujinti Darbų ir su Darbais susijusių Paslaugųgrafiką, nurodydamas jame naujus su subrangovais susijusius duomenis (darbus, kuriuos jie dirbs, planuojamas darbų vertes). Atnaujintą Darbų ir su Darbais susijusių Paslaugų grafiką turi suderinti statinio statybos techninis prižiūrėtojas ir Užsakovo atstovas.
6. Esant 15 (penkiolikos) procentų nuokrypiui nuo Darbų ir su Darbais susijusių Paslaugų grafiko, Rangovas įsipareigoja pateikti Užsakovui atnaujintą (aktualų) Darbų ir su Darbais susijusių Paslaugų grafiką. Šie atnaujinti dokumentai nesuteikia Rangovui teisės į Sutarties 19-20 ir 27 punktuose numatytų terminų pratęsimą. Rangovui neįvykdžius šiame Sutarties punkte įtvirtintos pareigos pateikti atnaujintą (aktualų) Darbų ir su Darbais susijusių Paslaugų grafiką, atsiskaitymas su Rangovu gali užtrukti maksimalų Sutarties 61 punkte numatytą terminą.
7. Kartą per ketvirtį (ne vėliau kaip iki paskutinės einamojo ketvirčio dienos) Rangovas privalo pateikti atnaujintą Planuojamų išlaidų, reikalingų vykdyti atsiskaitymams su Rangovu pagal Sutartį, grafiką. Šiame punkte nurodytame grafike informacija apie planuojamas išlaidas (Darbų ir su Darbais susijusių paslaugų atlikimo ir jų aktavimo prognozę) pateikiama ketvirčio tikslumu visam Sutarties vykdymo laikotarpiui.

*V.B. Statybvietės perėmimas. Statybos darbai*

1. Užsakovas įsipareigoja iki statybos darbų pradžios teisės aktų nustatyta tvarka paskirti statinio statybos techninį prižiūrėtoją, kuris vykdys statinio statybos techninę priežiūrą statybos darbų metu.
2. Darbų pradžia – Statybvietės perdavimo–priėmimo akto pasirašymo data arba data po 14 dienų kai įsigaliojo Sutartis, jeigu statybvietės perdavimo–priėmimo aktas per šį dienų skaičių nėra pasirašytas.
3. Rangovas gali pradėti statybos darbus tik perėmęs statybvietę iš Užsakovo.
4. Rangovas įsipareigoja savo rizika atlikti Sutartyje numatytus Statybos darbus kokybiškai, pagal Užsakovo pateiktą Projektą ir kitus statybos dokumentus, laikantis galiojančių statybos darbus reglamentuojančių teisės normų, statybos techninių reglamentų, statybos taisyklių, metodinių nurodymų, standartų, papildomų techninių Sutarties sąlygų reikalavimų.
5. Rangovas įsipareigoja savarankiškai apsirūpinti Darbams atlikti reikalingais materialiniais ištekliais.
6. Rangovas prisiima atsakomybę už blogą medžiagų kokybę. Prieš Statybos darbų pradžią, tačiau ne vėliau kaip prieš 5 (penkias) darbo dienas iki bet kokių Rangovo numatomų naudoti gaminių ir (ar) medžiagų momento, Rangovas privalo pateikti statinio statybos techniniam prižiūrėtojui visų Rangovo numatomų naudoti gaminių ir (ar) medžiagų atitikties dokumentus. Statinio statybos techninis prižiūrėtojas ne vėliau kaip per 5 (penkias) darbo dienas nuo tokių dokumentų gavimo iš Rangovo momento, juos išnagrinėjęs raštu patvirtins (vizuodamas) arba pateiks Rangovui pastabas (jei tokių yra). Patvirtintus gaminius ir (ar) medžiagas Rangovas gali keisti tik gavęs statinio statybos techninio prižiūrėtojo suderinimą (vizavimą). Sutartyje numatytiems Statybos darbams atlikti Rangovas negali naudoti jokių statinio statybos techninio prižiūrėtojo nepatvirtintų gaminių ir (ar) medžiagų.
7. Rangovas privalo užtikrinti tinkamą statybos darbų vietos aptvėrimą ir patekimą į teritorijas, kurios ribojasi su Statiniu, kuriame vykdomi statybos darbai.
8. Rangovas privalo informuoti Valstybinę darbo inspekciją prie Socialinės apsaugos ir darbo ministerijos apie Statybos darbų pradžią ir Statybos darbų pabaigą, Darboviečių įrengimo statybvietėse nuostatų, patvirtintų Lietuvos Respublikos socialinės apsaugos ir darbo ministro ir Lietuvos Respublikos aplinkos ministro 2008 m. sausio 15 d. įsakymu Nr. A1-22/D1-34 „Dėl darboviečių įrengimo statybvietėse nuostatų patvirtinimo“ nustatyta tvarka ir atvejais.
9. Rangovas Statinyje, kuriame vykdomi Statybos darbai, privalo įrengti stendą su informacija apie Statinį, statybos pradžią ir pabaigą, Rangovą, statinio projektuotoją, statinio statybos vadovą, jo kontaktinį telefono numerį, statinio statybos techninį prižiūrėtoją, išskyrus atvejus, kai statomi nesudėtingieji statiniai ar atliekamas statinio paprastasis remontas.
10. Per visą Statybos darbų vykdymo laikotarpį Rangovas statybvietėje užtikrina darbo ir priešgaisrinę saugą ir aplinkos ekologinės apsaugos reikalavimus.
11. Rangovas privalo užtikrinti, kad statybvietėje Statybos darbus atliekantys asmenys turėtų Lietuvos Respublikos valstybinio socialinio draudimo įstatymo nustatyta tvarka suformuotą skaidriai dirbančio asmens identifikavimo kodą (toliau – statybininko ID kodą), o asmenys, kurie statybvietėje atlieka ne su statybos darbais susijusią veiklą, – jų identifikavimo priemonę, taip pat teikti Skaidriai dirbančiojo tapatybės identifikavimo informacinės sistemos tvarkytojui duomenis apie statybininko ID kodo turėtojo darbdavį ir statybininko ID kodo turėtoją. Rangovas įsipareigoja užtikrinti, kad Statybos darbų neatliktų asmenys, neturintys statybininko ID kodo ir (ar) nepateikę atitinkamų duomenų Skaidriai dirbančiojo tapatybės identifikavimo informacinės sistemos tvarkytojui.
12. Rangovas Užsakovo reikalavimu privalo pateikti Užsakovui darbuotojų ir paslaugų teikėjų, atliksiančių Statybos darbus, sąrašą su statybininko ID kodais ne vėliau nei prieš 3 (tris) darbo dienas iki šių darbuotojų ar paslaugų teikėjų darbo pradžios. Tuo atveju, jei bet kuris darbuotojas ar paslaugų teikėjas nustoja dirbti statybvietėje, Rangovas ne vėliau nei per 1 (vieną) darbo dieną šią informaciją privalo pateikti Užsakovui.
13. Atlikęs Statybos darbus, Rangovas įsipareigoja parengti ir perduoti Užsakovui Nekilnojamojo daikto (pastato) kadastrinių matavimų ir kadastro duomenų bylą (turės būti parengta bendra pastato kadastro duomenų byla, atlikus kapitalinio remonto darbus atskirų patalpų kadastro duomenų bylos) (taip pat ir skaitmeninę (-es) jų kopiją (-as) .pdf ir .dwg formatu).
14. Užsakovas turi teisę tikrinti Rangovo Darbų atlikimo eigą ir kokybę, nesikišdamas į Rangovo ūkinę komercinę veiklą, taip pat kaip Rangovas laikosi Sutarties 42 punkte nustatytų įpareigojimų. Rangovas įsipareigoja leisti statinio statybos techniniam prižiūrėtojui, Užsakovui ir Užsakovo nurodytiems asmenims bet kada tikrinti atliekamų Darbų kokybę, būdą ir naudojamas medžiagas.

*V.C. Atliktų darbų kiekių perdavimas. Darbų perdavimas*

1. Užsakovas įsipareigoja priimti iš Rangovo tinkamai (kokybiškai) atliktus Darbus šioje Sutartyje nustatyta tvarka ir terminais.
2. Atliktų Statybos darbų kiekiai perduodami Užsakovui pasirašant atliktų darbų aktą. Atliktų darbų aktą iš Rangovo pusės pasirašo statybos darbų vadovas, o iš Užsakovo pusės – statinio statybos techninis prižiūrėtojas. Atliktų statybos darbų kiekių priėmimas vykdomas pagal įkainotą darbų kiekių žiniaraštį. Atliktų darbų aktas turi būti rengiamas pagal įkainotą darbų kiekių žiniaraštį, nurodant atitinkamos darbų grupės atliktų darbų per 1 (vieną) kalendorinį mėnesį išraišką ir sumą.
3. Rangovas įsipareigoja per protingą terminą:
   1. raštu kreiptis į statinio statybos techninį prižiūrėtoją dėl galutinės statybos objekto apžiūros akto gavimo;
   2. gavęs galutinės statybos objekto apžiūros aktą, kuriame nenurodyta atliktų Statybos darbų esminių trūkumų, pranešti Užsakovui apie Darbų užbaigimą bei pasirengimą perduoti Darbų rezultatą, prašant organizuoti jų priėmimą.
4. Užsakovas įsipareigoja organizuoti Darbų priėmimą.
5. Darbai laikomi visiškai baigtais, Rangovui įvykdžius visus Sutartyje numatytus Darbus ir pasirašius Rangovo atliktų statybos darbų perdavimo statytojui (Užsakovui) aktą.
6. Iki Rangovo atliktų Statybos darbų perdavimo statytojui (Užsakovui) akto pasirašymo Rangovas privalo savo sąskaita visiškai pašalinti Užsakovo ir statinio statybos techninio prižiūrėtojo nurodytus Statybos darbų ar jų etapų esminius trūkumus, ir (ar) netikslumus, visiškai ir tinkamai sutvarkyti Statybos darbų atlikimo vietą ir aplinkines teritorijas, kurios buvo naudotos Rangovo reikmėms, įskaitant likusio statybinio laužo, užteršto grunto, šiukšlių ir pan. išgabenimą ir perduoti Užsakovui dokumentus, patvirtinančius apie statybinio laužo išvežimą į tam skirtas vietas. Netinkamai atlikti Statybos darbai arba neužbaigti Statybos darbai nepriimami, ir tai yra užfiksuojama Nepriimtų statybos darbų akte.
7. Jeigu nustatoma, kad Rangovas atliko statybos darbus privačiame žemės sklype arba laisvoje valstybinėje žemėje be Nacionalinės žemės tarnybos sutikimo, laikoma, kad Darbai atlikti su dideliu trūkumu ir Darbai negali būti priimami tol, kol Rangovas savo sąskaita šio trūkumo nepašalina.
8. Po Darbų perdavimo Užsakovui, Rangovas įsipareigoja įvykdyti Sutarties 9.3-9.4 papunktyje numatytus įsipareigojimus.

*V.D. Kadastrinių matavimų duomenų bylos. Statinio ir daiktinių teisių į jį įregistravimas Nekilnojamojo turto registre*

1. Atlikęs Statybos darbus, Rangovas įsipareigoja:
   1. parengti Statinio, kuriame buvo vykdomi statybos darbai nekilnojamojo turto kadastrinių matavimų duomenų bylą (-as), arba atnaujinti Nekilnojamo turto registre užregistruoto (-ų) statinio (-ių) ir inžinerinių tinklų kadastrinių matavimų duomenų bylas (pakeičiant Statinio, kuriame buvo vykdomi statybos darbai, kadastro duomenis) (jeigu reikalinga), o, esant pakitimams, ir žemės sklypo (-ų) kadastrinių matavimų duomenų bylas (jeigu reikalinga) (taip pat ir skaitmeninę jų kopiją .pdf ir .dwg formatu).
   2. suderinti parengtas arba atnaujintas kadastrinių matavimų bylas su Užsakovu.
   3. pateikti suderintas su Užsakovu kadastrinių matavimų bylas VĮ „Registrų centras“ išankstinei patikrai ir gauti išankstinę patikrą liudijantį kadastro tvarkytojo spaudą ant žemės sklypo plano ir nekilnojamojo daikto kadastro duomenų bylos.
2. Užsakovas per 30 (trisdešimt) dienų patikrina ir suderina Rangovo pateiktas kadastrinių matavimų bylas arba grąžina jas Rangovui tikslinti. Šiame Sutarties punkte nurodytų dokumentų patikslinimas nepaneigia Rangovo pareigos įvykdyti sutartinius įsipareigojimus per Sutarties IV skyriuje „Paruošiamųjų darbų, statybos darbų ir su darbais susijusių paslaugų atlikimo terminai“ nurodytus terminus.
3. Rangovui Darbų metu nustačius, kad Projekto sprendiniai išeina už sklypo ribų, Rangovas stabdo Darbus ir kreipiasi į Užsakovą dėl Projekto patikslinimo arba sklypų savininkų sutikimo gavimo.
4. Nekilnojamojo daikto atnaujinta kadastrinių duomenų byla (-os), vadovaujantis Nekilnojamojo turto kadastro nuostatų 82 punktu, perduodama (-os) Užsakovui.
5. **ATSISKAITYMO TVARKA**

*VI.A. Bendroji atsiskaitymo tvarka*

1. Užsakovas įsipareigoja pagal pateiktus atsiskaitymo dokumentus apmokėti Rangovui už atliktus Darbus ir su Darbais susijusias Paslaugas Sutartyje nustatyta tvarka ir terminais.
2. Apmokėjimo už tinkamai ir faktiškai pagal Sutartį atliktus Statybos darbus sumai nustatyti naudojami Įkainotame darbų kiekių žiniaraštyje nurodyti statybos darbų įkainiai.
3. Rangovas įsipareigoja už einamąjį mėnesį atliktus darbus ne vėliau kaip iki einamojo mėnesio paskutinės dienos pateikti Užsakovui atliktų darbų aktą, atliktų darbų ir išlaidų apmokėjimo pažymą bei PVM sąskaitą faktūrą. Vykdant Sutartį, PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis SABIS.

Kiekvienoje atliktų darbų ir išlaidų apmokėjimo pažymoje Rangovas privalo iš ataskaitiniu laikotarpiu atliktų Darbų vertės (be PVM) atimti Sutarties 7.5 papunktyje nurodyto dydžio Sulaikomą sumą.

Kiekvieno mokėjimo už Darbus suma sumažinama atėmus Sutarties 7.5 papunktyje nurodyto dydžio Sulaikomą sumą.

1. Už faktiškai atliktus Darbus Užsakovas apmoka Rangovui per 30 (trisdešimt) dienų nuo dienos, kai Užsakovas priima Darbus ir gauna atliktų darbų aktą, atliktų darbų ir išlaidų apmokėjimo pažymą ir PVM sąskaitą faktūrą. Tais atvejais, kai vėluoja finansavimas iš biudžeto, mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) dienų.
2. Galutinis Rangovo atliktų Statybos darbų įvertinimas ir atsiskaitymas už Darbus atliekamas per 30 (trisdešimt) dienų nuo Rangovo atliktų statybos darbų perdavimo statytojui (Užsakovui) akto pasirašymo. Kartu su galutiniu mokėjimu Užsakovas privalo sumokėti Rangovui Sulaikomą sumą.

Užsakovas privalo sumokėti Rangovui Sulaikomą sumą po to, kai įvyksta visos šios galutinio atsiskaitymo sąlygos (**Galutinio atsiskaitymo sąlygos**):

* + - 1. yra užbaigti Darbai ir suteiktos su Darbais susijusios Paslaugos;
      2. Užsakovui grąžinta visa statybvietė ir sudarytas statybvietės perdavimo-priėmimo aktas (-ai);
      3. yra gauti statybos užbaigimo dokumentai;
      4. yra pašalinti visi defektai, nurodyti Darbų perdavimo statytojui (Užsakovui) metu, ir Statybos užbaigimo dokumente, nepriklausomai nuo to, ar jie buvo pašalinti iki garantinių terminų pradžios, ar vėliau;
      5. Rangovas pateikia Užsakovui atliktų darbų ir išlaidų apmokėjimo pažymą, kurioje nurodo Rangovui mokėtiną sumą, t.y. mokėjimo už su Darbais susijusias Paslaugas sumą ir Sulaikomą sumą.

1. Jeigu Rangovas nevykdo savo prievolių ir jas įvykdo Užsakovas arba jo pasitelkti tretieji asmenys tam, kad statybos objekto atžvilgiu būtų įvykdytos visos Galutinio atsiskaitymo sąlygos, arba jeigu Galutinio atsiskaitymo sąlygos lieka neįvykdytos ir už tai atsako Rangovas, Rangovas netenka teisės gauti Sulaikomą sumą, tenkančią statybos objektui. Tokiu atveju laikoma, kad Sulaikoma suma atitinka Užsakovo minimalius praradimus dėl to, jog dėl Rangovo kaltės neįvyko kuri nors Galutinio atskaitymo sąlyga (-os), ir Sutarties kaina automatiškai sumažėja tokios Sulaikomos sumos dydžiu. Jei per Šalių susitartą terminą Rangovas neištaisys Darbų kokybės ir/ar nebus pašalinti visi defektai ir/ar pateikta inžinerinių tinklų ir dangų geodezinių matavimų dokumentacija ir/ar nebus atlikti Darbai nustatytais terminais, tai Užsakovas įgis teisę savo nuožiūra disponuoti sulaikytomis lėšomis, t.y. taisyti/šalinti Darbų defektus ir/ar gauti/paruošti inžinerinių tinklų ir dangų geodezinių matavimų dokumentaciją ir/ar atlikti vėluojamus Darbus pats arba pasitelkdamas kitą rangovą. Ši sąlyga taikoma ir tuo atveju, jeigu iki galutinio atsiskaitymo, t. y. sulaikomų pinigų išmokėjimo paaiškėja jau priimtų Darbų defektai ir Rangovas šių defektų neištaiso per šalių bendru sutarimu nustatytą ar Rangovo objektyviais įrodymais pagrįstą terminą.
2. Jeigu sulaikytų lėšų suma, nepriklausanti Rangovui pagal Sutarties 63 punktą, bus mažesnė nei Užsakovo nuostolių, suma, tai Užsakovas turi teisę reikalauti, o Rangovas atitinkamą pareigą atlyginti Užsakovo pagrįstus nuostolius, žalą, papildomas išlaidas, kurių nepadengia sulaikytų lėšų suma.
3. Sutartyje nustatyta tvarka, laiku ir tinkamai neįvykdžius ir nepridavus Užsakovui Darbų (ar atitinkamos jų dalies) bei to nepatvirtinus atliktų darbų aktu, atliktų darbų ir išlaidų apmokėjimo pažyma arba nepateikus tinkamos PVM sąskaitos faktūros, apmokėjimo terminai yra nukeliami vėlavimo laikotarpiui.
4. Pagal šią Sutartį priklausančias sumokėti pinigų sumas Užsakovas sumoka Rangovui mokėjimo pavedimu. Rangovui iš anksto neinformavus Užsakovo apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.
5. Vėluojant finansavimui iš biudžeto, Užsakovas delspinigių nemoka.
6. Tuo atveju, kai Užsakovas atsisako Sutartyje numatytų Darbų, Užsakovas sumoka Rangovui tik už tinkamai ir laiku iki Sutarties nutraukimo dienos atliktus Darbus.
7. Užsakovas turi teisę be atskiro išankstinio Rangovo įspėjimo sulaikyti ir (ar) išskaičiuoti iš Rangovui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Rangovo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Rangovą.
8. Užsakovas turi teisę, raštu pranešus Rangovui, sustabdyti Rangovui pagal Sutartį priklausančius mokėjimus, jeigu Rangovas nevykdo arba netinkamai vykdo Sutarties X skyriuje „Sutarties sąlygų įvykdymo užtikrinimas. Draudimas. Garantinio laikotarpio įsipareigojimų įvykdymo užtikrinimas“ prisiimtus įsipareigojimus, kol šie įsipareigojimai bus tinkamai įvykdyti.

*VI.B. Tiesioginio atsiskaitymo su subrangovais sąlygos*

1. Tiesioginis atsiskaitymas su ūkio subjektais, kurių pajėgumais Rangovas remiasi, išskyrus subrangovus, nenumatytas.
2. Jeigu Rangovas Sutarties vykdymui pasitelks subrangovus, Rangovui sutikus, tarp Užsakovo, Rangovo ir subrangovo gali būti pasirašoma trišalė tiesioginio atsiskaitymo su subrangovu sutartis, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui. Užsakovas ne vėliau kaip per 3 (tris) darbo dienas nuo Sutarties 120 punkte nurodytos informacijos gavimo raštu informuoja subrangovus apie tiesioginio atsiskaitymo galimybę.
3. Subrangovas, norėdamas pasinaudoti tiesioginio atsiskaitymo galimybe, privalo raštu kreiptis į Užsakovą ir kartu su laisvos formos prašymu dėl tiesioginio atsiskaitymo pateikti Rangovo sutikimą dėl tiesioginio mokėjimo atlikimo subrangovui.
4. Tiesioginis atsiskaitymas su subrangovu gali būti atliekamas tik po to, kai subrangovas įvykdo visą jam perduotą Darbų dalį ir pateikia Užsakovui atsiskaitymo dokumentus, o Užsakovas priima atsiskaitymo dokumentus. Subrangovui negali būti mokamas avansas.
5. Kilus ginčui tarp Rangovo ir subrangovo, jie ginčus sprendžia savarankiškai, Užsakovui nedalyvaujant.
6. Subrangovui išmokėtų sumų dydžiu mažinamos Rangovui mokėtinos sumos.
7. **ŠALIŲ TEISĖS IR PAREIGOS**
8. **Užsakovas įsipareigoja:**
   1. per 7 (septynias) dienas nuo Rangovo prašymo dienos pateikti šiuos įgaliojimus Rangovui: dėl pranešimų skelbimo apie statybos pradžią, dėl statybos užbaigimo dokumentų gavimo, taip pat dėl kitų veiksmų, susijusių su Sutarties vykdymu, atlikimo;
   2. per 20 (dvidešimt) darbo dienų ištaisyti netikslumus ir trūkumus Projekte;
   3. nedelsiant pašalinti Rangovo įspėjime nurodytas aplinkybes, kurios trukdo tinkamai vykdyti Sutartį, jei jos priklauso nuo Užsakovo valios;
   4. Sutarties vykdymo laikotarpiu bent vieną kartą patikrinti Rangovo kokybės vadybos sistemos ir (arba) aplinkos apsaugos vadybos sistemos standartų taikymą, jeigu minėtų sistemų taikymas numatytas Pirkimo dokumentuose. Užsakovui paprašius, Rangovas privalo pateikti kokybės vadybos sistemos ir (arba) aplinkos apsaugos vadybos sistemos priežiūros audito dokumentus ir (ar) informaciją, jeigu pagal sertifikavimo nuostatus ir (ar) kitus dokumentus Sutarties vykdymo laikotarpiu toks auditas turėjo būti atliktas.
9. Užsakovas turi teisę nemokėti už nekokybiškai atliktus Darbus arba atsiradus trūkumų ar defektų sustabdyti Darbus, iki trūkumai ar defektai bus pašalinti.
10. **Rangovas įsipareigoja:**
    1. visą Sutarties laikotarpį užtikrinti savo atitiktį Pirkimo dokumentuose nustatytiems kvalifikaciniams reikalavimams; Jeigu pasikeičia įstatymai, susiję su teise verstis ta veikla, kuri yra reikalinga Sutarčiai įvykdyti, arba su Sutarties vykdymui reikalingais profesinės kvalifikacijos reikalavimais Rangovui, Subjektams, kurių pajėgumais remiasi Rangovas, Subrangovams, Specialistams ar kitam Rangovo personalui, Rangovas atsako už tai, kad būtų nedelsiant įvykdyti įstatymų reikalavimai. Jeigu Rangovas tinkamai ir laiku įvykdo tokių Įstatymų reikalavimus, bet dėl to vėluoja Darbai nesant Rangovo kaltės, Rangovas įgyja teisę reikalauti, kad tokia pat trukme, kiek faktiškai vėluoja Darbai, būtų pratęsti Darbų terminai. Jeigu Rangovas, Subrangovai ar Rangovo personalas patiria išlaidų dėl tokių įstatymų reikalavimų įvykdymo ar dėl Darbų vėlavimo, Užsakovas nekompensuoja tokių išlaidų.
    2. visą Darbų atlikimo laikotarpį tinkamai kaupti, pildyti, saugoti ir tvarkyti visus Rangovo pagal Sutartį privalomus parengti (gauti), pateikti ir jam vykdant Sutartį perduotus Darbų dokumentus, kitą dokumentaciją bei medžiagą. Rangovas atsako už parengtuose (užpildytuose) dokumentuose pateikiamų duomenų teisingumą ir atitiktį faktinėms aplinkybėms. Rangovas praradęs, sunaikinęs, sugadinęs ar padaręs kitokią žalą tokiai dokumentacijai (medžiagai), privalo ją tinkamai atkurti ir atlyginti dėl to kilusius nuostolius;
    3. pranešti apie statybos pradžią, Rangovo, pagrindinių sričių (statinio projekto vykdymo priežiūros vadovo, statinio statybos vadovo, statinio statybos techninio prižiūrėtojo) pasamdymą ar paskyrimą arba jų pasikeitimą vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ Sutarties 40 punkto nuostatomis;
    4. iki Statybos darbų pradžios paskirti statinio statybos vadovą ir pateikti Užsakovui tai patvirtinančius dokumentus;
    5. atliekant Darbus, netrukdyti dirbti kitiems Užsakovo rangovams (jeigu taikoma);
    6. Sutartyje nustatyta tvarka ir terminais raštu informuoti (įspėti) Užsakovą apie aplinkybes, kurios trukdo tinkamai ir laiku vykdyti Sutartį;
    7. vykdyti teisėtus Užsakovo nurodymus, susijusius su Sutarties vykdymu. Jeigu Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) dienas nuo tokio nurodymo gavimo dienos;
    8. Lietuvos Respublikos želdynų įstatymo nustatyta tvarka informuoti visuomenę, kai numatomi vykdyti želdynų tvarkymo, kūrimo, medžių ir krūmų kirtimo, persodinimo, kitokio naikinimo darbai;
    9. nustatęs, kad Projekte numatyti sprendiniai patenka į privačius žemės sklypus ar laisvą valstybinę žemę, informuoti apie tai Užsakovą;
    10. Rangovas įsipareigoja užtikrinti, kad visiems statybvietėje dirbantiems Rangovo darbuotojams (trečiųjų šalių piliečiams, ES / EEA piliečiams, toliau bendrai vadinama darbuotojais) darbo užmokestis būtų mokamas laiku ir tinkamai. Tuo atveju, jei Užsakovas pareikalaus, Rangovas ne vėliau nei per 3 (tris) darbo dienas privalo pateikti Užsakovui darbuotojų, atliksiančių statybos darbus, sąrašą; Valstybinio socialinio draudimo fondo valdybai pateiktus duomenis apie priskaičiuotą ir sumokėtą darbo užmokestį; banko pavedimus, patvirtinančius sumokėtas sumas; patvirtinimus iš darbuotojų, jog priskaičiuotas darbo užmokestis buvo gautas. Tuo atveju, jei bet kuris darbuotojas nustoja dirbti statybvietėje, Rangovas ne vėliau nei per 1 (vieną) darbo dieną šią informaciją privalo pateikti Užsakovui.
    11. Tuo atveju, jei statybvietėje dirbs Rangovo darbuotojai, kurie yra ES/EEA ar trečiųjų šalių piliečiai, Rangovas privalo užtikrinti, kad tokie darbuotojai turėtų visus dokumentus, reikalingus gyventi ir dirbti Lietuvos Respublikoje.
    12. Visą sutarties laikotarpį užtikrinti Darbo laiko apskaitos sistemos statybvietėje taikymą (jei Rangovui pasiūlymų vertinimo metu buvo skiriami balai už šį kriterijų).
    13. Visą Sutarties laikotarpį užtikrinti nustatytų kokybės vadybos sistemos ir (arba) aplinkos apsaugos vadybos sistemos standartų taikymą, jeigu to reikalaujama Pirkimo dokumentuose, ir turėtų tą patvirtinančius dokumentus.
    14. Užsakovui paprašius, pateikti dokumentus, patvirtinančius Pirkimo sąlygose nurodytų aplinkosauginių reikalavimų laikymąsi, nustatytų kokybės vadybos sistemos ir (arba) aplinkos apsaugos vadybos sistemos standartų taikymą.
    15. Įsigyti elektroninį statybos darbų žurnalą, mokėti visus su juo susijusius mokesčius ir tinkamai užbaigus elektroninį statybos darbų žurnalą, skaitmeninę jo kopiją perduoti Užsakovui.
    16. Vykdant Statybos darbus, tinkamai ir laiku pildyti elektroninį statybos darbų žurnalą ir jame fiksuoti Statybos darbų eigą ir visus su Statybos darbais susijusius įvykius. Elektroninis statybos darbų žurnalas turi būti pildomas vadovaujantis teisės aktų nustatyta tvarka ir Statinio statybos techninio prižiūrėtojo nurodymais bei reikalavimais. Elektroninis statybos darbų žurnalas turi būti pildomas nuo Statybos darbų pradžios iki pabaigos.
    17. Priskirti Užsakovo nurodytus atstovus, pasirinkto elektroninio statybos darbų žurnalo sistemoje užregistruotus vartotojus, prie elektroninio statybos darbų žurnalo.
11. Rangovas turi teisę Darbus užbaigti ankščiau nustatyto termino.
12. **ŠALIŲ ATSAKOMYBĖ**

*VIII.A. Bendrosios sąlygos*

1. Rangovas, yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus Darbus. Rangovas taip pat atsako už subrangovo, jo įgaliotų atstovų ir darbuotojų veiksmus arba neveikimą.
2. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.
3. Rangovas nėra atsakingas už viešojo administravimo subjektų[[2]](#footnote-2) netinkamą veikimą ar neveikimą (pavyzdžiui, neteisėtų sprendimų priėmimą ar vėlavimą priimti sprendimus), inžinerinių tinklų savininko vykdomus darbus Statinyje, kuriame Rangovas vykdo statybos darbus, taip pat ekstremalių gamtinių sąlygų (pavyzdžiui, mėnesinis kritulių kiekis, patvirtintas oficialiais kompetentingų institucijų dokumentais, 200 % viršijantis standartines klimato normas), dėl kurių negalėjo Darbų užbaigti Sutartyje numatytu laiku, jeigu apie šias aplinkybes informuoja Užsakovą. Apie viešojo administravimo subjektų netinkamą veikimą ar neveikimą ir (ar) inžinerinių tinklų savininko vykdomus darbus Statinyje Rangovas privalo ne vėliau kaip per 30 (trisdešimt) dienų nuo šių aplinkybių atsiradimo informuoti Užsakovą, o apie ekstremalias gamtines sąlygas Rangovas privalo informuoti Užsakovą ne vėliau kaip iki Sutartyje nustatyto termino Darbams atlikti pabaigos. Rangovui laiku pateikusiam ir tinkamai pagrindusiam šias aplinkybes, delspinigiai vėlavimo laikotarpiu dėl šiame punkte minėtų aplinkybių nėra skaičiuojami. Vėlavimo laikotarpis dėl viešojo administravimo subjektų netinkamo veikimo ar neveikimo, taip pat inžinerinių tinklų savininko vykdomų darbų, skaičiuojamas dienomis, o vėlavimo laikotarpis dėl ekstremalių gamtinių sąlygų skaičiuojamas mėnesiais.
4. Jeigu Rangovo kvalifikacija (įskaitant ūkio subjektus, kurių pajėgumais Rangovas remiasi/ūkio subjektų grupės partnerius/ subrangovus) dėl teisės verstis atitinkama veikla nebuvo tikrinama arba tikrinama ne visa apimtimi, Rangovas, įsipareigoja, kad sutartį vykdys tik teisę verstis atitinkama veikla turintys asmenys.
5. Sutarties 83 punkte nurodytos aplinkybės (viešojo administravimo subjektų netinkamas veikimas ar neveikimas, taip pat ekstremalios gamtinės sąlygos) nepaneigia Rangovo pareigos vykdyti Darbus pagal Sutartį per Sutartyje nustatytą laiką ir kuriems neturi įtakos Sutarties 83 punkte nurodytos aplinkybės.
6. Rangovui nepašalinus trūkumų, defektų ir (ar) netikslumų per Užsakovo ir (ar) statinio statybos techninio prižiūrėtojo nustatytą laiką, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius. O Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Darbus, kurie buvo atlikti ištaisius Darbų trūkumus, defektus ir (ar) netikslumus).
7. Rangovui pagal šią Sutartį neįvykdžius arba netinkamai įvykdžius Sutarties įsipareigojimus, kurie yra užtikrinti Sutarties įvykdymo užtikrinimu, arba Sutarties 150, 151 punktų atvejais, Užsakovas turi teisę pasinaudoti jam pateiktu Sutarties įvykdymo užtikrinimu.
8. Jei Rangovas pažeidžia Sutarties 43 ir (ar) 79.10 punktuose nustatytas pareigas laiku teikti atitinkamus teisingus dokumentus, Užsakovas taiko 250 EUR (dviejų šimtų penkiasdešimt eurų) baudą už kiekvieną pažeidimo atvejį.
9. Jei paaiškėja, jog Rangovo pateikti dokumentai, nurodyti Sutarties 43 ir (ar) 79.10 punktuose, neatitiko teisės aktų reikalavimų (buvo suklastoti, negaliojantys, gauti pateiktus klaidingus duomenis ir pan.) arba Rangovas leido statybos darbus vykdantiems darbuotojams ar paslaugų teikėjams, kurie neturi statybininko ID kodo ar nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui patekti į statybvietę ar atlikti statybos darbus, Rangovui taikoma 500 EUR (penkių šimtų eurų) bauda už kiekvieną pažeidimo atvejį (t. y. kiekvieną asmenį, kuris neturi statybininko ID arba nepranešė atitinkamų duomenų Skaidriai dirbančiojo tapatybės identifikavimo informacinės sistemos tvarkytojui), be to, Rangovas privalo atlyginti visus tiesioginius Užsakovo patirtus nuostolius, kurių nepadengia aukščiau nurodyta bauda.
10. Darbo projektas turi būti parengtas ir suderintas taip, kad Darbai būtų atlikti Sutarties 25 punkte nurodytame Darbų ir su Darbais susijusių Paslaugų grafike nustatytais terminais. Visa su Darbo projekto rengimu susijusi rizika priskiriama Rangovo atsakomybei. Darbo projekto klaidos, praleidimai, dviprasmybės, prieštaravimai, neatitikimai ar kiti trūkumai priskiriami Rangovo rizikai. Rangovas taip pat prisiima atsakomybę, jeigu jo sukurtas (parengtas) Darbo projektas pažeis trečiųjų šalių interesus ar teises.

*VIII.B. Netesybos ir palūkanos*

1. Rangovui vėluojant vykdyti Darbus Sutarties 19 punkte nurodytu terminu, nesilaikant Darbų ir su Darbais susijusių Paslaugų grafike nustatytų terminų, Rangovas įsipareigoja sumokėti Užsakovui 500 EUR (penkių šimtų eurų) baudą už kiekvieną pavėluotą dieną. Iš anksto Šalių sutartos ir Sutartyje nustatytos netesybos yra laikomos minimaliais, iš anksto pagrįstais, neginčijamais ir papildomai neįrodinėjamais Užsakovo nuostoliais dėl to, kad kita Šalis pažeidė atitinkamą Sutarties sąlygą, kurių dydžio nukentėjusiai Šaliai nereikia įrodinėti. Netesybų sumokėjimas nukentėjusiai Šaliai nedraudžia reikalauti nuostolių, kurių netesybos nepadengia, atlyginimo ir neatleidžia sumokėjusios Šalies nuo sutartinių įsipareigojimų įvykdymo. Užsakovas turi teisę vienašališkai išskaičiuoti netesybas iš Rangovui mokėtinų sumų. Apie atliktą įskaitymą Užsakovas raštu informuoja Rangovą.
2. Tuo atveju, jeigu statinio statybos techninio prižiūrėtojo galutinės apžiūros akte nurodoma atliktų statybos darbų esminių trūkumų, Rangovas įsipareigoja sumokėti Užsakovui 100 EUR (vieno šimto) baudą už kiekvieną esminių trūkumų nepašalinimo dieną. Bauda išskaičiuojama iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
3. Tuo atveju, jeigu Rangovo atliktų statybos darbų perdavimo statytojui (Užsakovui) procedūros metu nustatomi statybos darbų esminiai trūkumai, surašomas Nepriimtų statybos darbų aktas ir Rangovas įsipareigoja sumokėti Užsakovui 100 EUR (vieno šimto) baudą už kiekvieną esminių trūkumų nepašalinimo dieną nuo šio akto surašymo dienos iki Rangovas savo sąskaita pašalina visus akte nurodytus statybos darbų esminius trūkumus ir tai užfiksuojama statinio statybos techninio prižiūrėtojo galutinės apžiūros akte. Bauda išskaičiuojama iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
4. Jeigu Rangovas neužtikrina Darbo laiko apskaitos sistemos statybvietėje taikymo (jei Rangovui pasiūlymų vertinimo metu buvo skiriami balai už šį ekonominio naudingumo kriterijų), jis įsipareigoja sumokėti Užsakovui 150 EUR (vieno šimto penkiasdešimt eurų) baudą už kiekvieną uždelstą dieną. Bauda išskaičiuojama iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
5. Rangovas,neįvykdęs pareigų, numatytų Sutarties 9.3-9.4 papunkčiuose, ir (ar)nevykdantis teisėtų Užsakovo nurodymų, įsipareigoja sumokėti Užsakovui 1 000 EUR (vieno tūkstančio eurų) dydžio baudą, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
6. Rangovas, nesilaikęs Sutarties 37 punkte nurodytų reikalavimų, taip pat Sutarties XI skyriuje „Subrangovai. Subrangovų ir specialistų keitimo tvarka“ nurodytų reikalavimų, įsipareigoja sumokėti Užsakovui 500 EUR (penkių šimtų eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
7. Rangovas, po pakartotinio Užsakovo paraginimo nepateikęs atnaujinto Darbų ir su Darbais susijusių Paslaugųgrafiko, įsipareigoja sumokėti Užsakovui 500 EUR (penkių šimtų eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
8. Rangovas, nesilaikęs Sutarties 34 ir 38 punktuose nurodytų reikalavimų, įsipareigoja sumokėti Užsakovui 0,02 % (nulio ir dviejų šimtųjų procento) delspinigius už kiekvieną tokio pažeidimo dieną nuo visos Darbų kainos be PVM. Delspinigiai išskaičiuojami iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
9. Rangovas, nesilaikęs Sutarties 79.14 papunktyje nurodytų reikalavimų, t.y. Užsakovo prašymu nepateikęs dokumentų, patvirtinančių Sutarties 79.14 papunktyje nurodytų įsipareigojimų vykdymą, ar nevykdydamas šių įsipareigojimų, moka Užsakovui 250 EUR (dviejų šimtų penkiasdešimt eurų) dydžio baudą. Už pakartotinį (-ius) šių įsipareigojimų nevykdymą (-us), Rangovas Užsakovui moka 500 EUR (penkių šimtų eurų) baudą. Bauda išskaičiuojama iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
10. Užsakovas, nepagrįstai uždelsęs atsiskaityti už atliktus Darbus Sutartyje numatyta tvarka ir terminais, moka Rangovui 0,03 % (trijų šimtųjų procento) dydžio delspinigius nuo neapmokėtos sumos už kiekvieną uždelstą dieną, išskyrus atvejį, numatytą Sutarties 67 punkte.

*VIII. C. Sutarties vykdymas su dideliais arba nuolatiniais trūkumais*

1. **Bus laikoma, kad Rangovas vykdo Sutartį su dideliais trūkumais, jeigu:**
   1. Užsakovas dėl Rangovo kaltės turi patirti papildomų techninėje specifikacijoje/ Projekte nenumatytų išlaidų;
   2. Rangovas ar jo darbuotojai nesilaikė teisės aktų reikalavimų ar pažeidė trečiųjų asmenų teises ir dėl to Užsakovui buvo pateikti kokie nors reikalavimai ar pradėti procesiniai veiksmai prieš Užsakovą, o Rangovas nekompensuoja dėl to Užsakovo patirtų išlaidų;
   3. Rangovas prarado, sunaikino, sugadino ar padarė kitokią žalą jam perduotiems Darbų dokumentams, dokumentacijai bei medžiagai;
   4. Rangovas nesilaikė Sutarties 34, 37, 79.12, 79.13 ir 79.14 punktuose nustatytų reikalavimų;
   5. Rangovas garantiniu laikotarpiu savo sąskaita per Užsakovo nustatytą terminą po Užsakovo raštiško pranešimo apie defektus ar trūkumus gavimo atsisako remontuoti ar keisti tinkama trūkumų turinčią statybos darbų dalį;
   6. Rangovas Statybos darbus atliko privačiame žemės sklype arba laisvoje valstybinėje žemėje.
2. **Bus laikoma, kad Rangovas vykdo Sutartį su nuolatiniais trūkumais, jeigu:**
   1. Rangovas pagal Darbų ir su Darbais susijusių Paslaugųgrafiką Darbus vėluoja atlikti daugiau nei 1 mėnesį;
   2. po pakartotinio Užsakovo paraginimo Rangovas nepateikė atnaujinto Darbų ir su Darbais susijusių Paslaugųgrafiko;
   3. po pakartotinio Užsakovo paraginimo Rangovas nepakeitė Pirkimo dokumentuose nustatytą pašalinimo pagrindą, kuris taikomas ir Sutarties galiojimo metu, atitinkantį arba kvalifikacijos reikalavimų neatitinkantį subrangovą į subrangovą, neatitinkantį Pirkimo dokumentuose nustatyto pašalinimo pagrindo, kuris taikomas ir Sutarties galiojimo metu, arba atitinkantį kvalifikacijos reikalavimus.
   4. Rangovas nesilaiko Sutarties 38 punkte nustatytų reikalavimų;
   5. atsisako vykdyti teisėtus Užsakovo nurodymus.
3. Nustačius, kad Rangovas Sutartį vykdė su dideliais ar nuolatiniais trūkumais, Užsakovas turi teisę, nenutraukdamas Sutarties, įtraukti Rangovą į Nepatikimų tiekėjų sąrašą Rangovą informavus apie tai raštu:
   1. Sutarties 101.2 ir 101.5 papunkčių atvejais Užsakovas sprendimą, kad Rangovas Sutartį vykdo su dideliais trūkumais, priima įspėjęs Rangovą prieš 30 (trisdešimt) dienų.
   2. Sutarties 101.1, 101.3, 101.4, 101.6, 102.1-102.5 papunkčių atvejais Užsakovas sprendimą, kad Rangovas Sutartį vykdo su dideliais arba nuolatiniais trūkumais, priima be išankstinio įspėjimo.
4. **Rangovo prievolės per garantinį terminą**
5. Rangovas (kartu su statinio projektuotoju ir techniniu prižiūrėtoju) Lietuvos Respublikos civilinio kodekso, taip pat Statybos įstatymo nustatyta tvarka atsako už statinio sugriuvimą ar per garantinį terminą nustatytus defektus. Sutarties Šalims yra žinomos Lietuvos Respublikos civilinio kodekso 6.697 ir 6.698 straipsnių nuostatos, kad Rangovas atsako už statybos objekto sugriuvimą ar defektus, jeigu statybos objektas sugriuvo ar defektai buvo nustatyti per **5 metus**, esant paslėptų statinio elementų – 10 (dešimt) metų, esant tyčia paslėptų defektų – 20 (dvidešimt) metų, jeigu neįrodo, kad jie atsirado dėl statybos objekto ar jo dalių normalaus susidėvėjimo, jo netinkamo naudojimo ar Užsakovo ar jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.
6. Visiems atliktiems statybos darbams, įskaitant jiems panaudotas medžiagas, priemones ir visas jų sudedamąsias dalis, Rangovas suteikia **5 metų**garantinį terminą.
7. Garantinis terminas pradedamas skaičiuoti nuo Rangovo atliktų statybos darbų perdavimo statytojui (Užsakovui) akto pasirašymo dienos.
8. Nutraukus Sutartį joje nurodytais pagrindais, atliktiems statybos darbams yra suteikiamas bendras Sutarties 105 punkte nustatytas garantinis terminas.
9. Rangovas per Užsakovo nustatytą terminą savo sąskaita remontuoja ir (arba) pakeičia tinkama tą Statybos darbų dalį, kuri neatlaiko eksploatacijos išbandymų ar kitokiu būdu pagrįstai Užsakovo nustatoma kaip neatitinkanti Sutarties sąlygų. Rangovas garantiniu laikotarpiu savo sąskaita per Užsakovo nustatytą terminą po Užsakovo rašytinio pranešimo apie defektus ar trūkumus gavimo pradeda remontuoti ar keisti tinkama trūkumų turinčią Statybos darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai arba jų atitaisymas.
10. Jeigu Rangovas nepradeda šalinti trūkumų per nustatytą terminą arba nepašalina šių trūkumų per Užsakovo nustatytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus. Tokiu atveju Rangovas privalės atlyginti visus Užsakovo patirtus su trūkumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Statybos darbus, kurie buvo atlikti ištaisius Statybos darbų trūkumus, defektus ir (ar) netikslumus).
11. Garantinio laikotarpio metu atsiradus Statybos darbų defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.
12. Užsakovas turi teisę, Rangovui nepašalinus defektų nurodytu terminu, apie tai raštu informuoti Valstybinę teritorijų planavimo ir statybos inspekciją prie Aplinkos ministerijos dėl Rangovo veiklos įvertinimo ir (ar) dokumento, suteikiančio Rangovui teisę vykdyti atitinkamus Darbus, galiojimo panaikinimo, taip pat pasinaudoti garantinio laikotarpio įsipareigojimų įvykdymo užtikrinimu. Užsakovas taip pat turi teisę pasinaudoti garantinio laikotarpio įsipareigojimų įvykdymo užtikrinimu, jeigu Rangovas nepateikia atliktų darbų neesminių trūkumų ir neatitikimų pašalinimo akto.
13. **SUTARTIES SĄLYGŲ ĮVYKDYMO UŽTIKRINIMAS. DRAUDIMAS. GARANTINIO LAIKOTARPIO ĮSIPAREIGOJIMŲ ĮVYKDYMO UŽTIKRINIMAS**
14. Rangovas privalo per 10 (dešimt) darbo dienų po Sutarties pasirašymo dienos savo sąskaita pateikti ***ne mažiau kaip 30 000 EUR (trisdešimt tūkstančių eurų, 00 centų)*** sumos dydžio banko ar kitos kredito įstaigos išduotą Sutarties sąlygų įvykdymo užtikrinimo banko garantiją arba draudimo bendrovės besąlyginį ir neatšaukiamą laidavimo raštą arba Rangovo išduotą garantiją deponuojant lėšas Užsakovo banko sąskaitoje. Banko ar kitos kredito įstaigos išduota Sutarties sąlygų įvykdymo užtikrinimo banko garantija arba draudimo bendrovės besąlyginis ir neatšaukiamas laidavimo raštas arba Rangovo garantija turi galioti ne trumpiau kaip 1 (vieną) mėnesį po Rangovo atliktų statybos darbų perdavimo statytojui (Užsakovui) akto pasirašymo dienos. Jeigu Rangovas pateikia savo išduotą garantiją, tai kartu su šia garantija Rangovas turi pateikti įrodymus, kad deponavo lėšas Užsakovo nurodytoje banko sąskaitoje. Jei Rangovas nepateikia Sutarties sąlygų įvykdymo užtikrinimo per šiame punkte nurodytą laikotarpį, laikoma, kad Rangovas atsisakė sudaryti Sutartį.
15. Rangovas privalo iki Statybos darbų pradžios savo sąskaita sudaryti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sutartį **atskirai dėl kiekvieno statomo** statinio pagal Lietuvos Respublikos statybos įstatymo XI skirsnyje nustatytus reikalavimus. Ši privalomojo draudimo sutartis turi įsigalioti iki Statybos darbų pradžios ir turi galioti visą statybvietėje vykdomų darbų laikotarpį iki visų Rangovo atliktų statybos darbų rezultato perdavimo statytojui (Užsakovui) dienos. Statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų draudimo suma turi būti ne mažesnė kaip numatyta Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisyklių  IV skyriaus ketvirtajame skirsnyje „Draudimo suma“, civilinės atsakomybės draudimo suma kiekvienam statiniui negali būti mažesnė kaip 43 400,00 EUR suma vienam draudžiamajam įvykiui. Rangovas privalo ne vėliau kaip per 10 (dešimt) darbo dienų nuo statybos darbų pradžios pateikti Užsakovui Statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojodraudimoliudijimo(poliso) ir mokestinio pavedimo,patvirtinančiodraudimoįmokos ar jos dalies sumokėjimą,patvirtintaskopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.
16. Rangovas, raštu suderinęs su Užsakovu privalomojo draudimo sutarties sąlygas, privalo per 10 (dešimt) darbo dienų po Sutarties pasirašymo dienos savo sąskaita pateikti statinio projektuotojo civilinės atsakomybės privalomąjį draudimą vienu iš žemiau išvardytų variantų:
    1. jeigu Rangovas turi teisę verstis projektavimo veikla, tai Rangovas privalo pagal Statybos įstatymo XI skirsnyje keliamus reikalavimus sudaryti statinio projektuotojo civilinės atsakomybės privalomojo draudimo sutartį dėl netinkamai parengto Sutartyje numatyto Darbo projekto ne mažesnei kaip 43 400,00 EUR draudimo sumai vienam draudžiamajam įvykiui ir pateikti Užsakovui statinio projektuotojo civilinės atsakomybės privalomojo draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, patvirtintas kopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte arba jeigu Rangovas neturi teisės verstis projektavimo veikla, tai Rangovas įsipareigoja teikti Užsakovui informaciją apie sudarytas sutartis su turinčiais teisę verstis projektavimo veikla subrangovais, kurie vykdys Darbo projekto parengimo darbus, ir per 10 (dešimt) darbo dienų po šių sutarčių pasirašymo pateikti Užsakovui subrangovų statinio projektuotojo civilinės atsakomybės privalomojo draudimo liudijimų (polisų) patvirtintas kopijas už ne mažesnę kaip 43 400,00 EUR draudimo sumą vienam draudžiamajam įvykiui visam pasirašytose sutartyse su subrangovais Darbo projekto parengimo laikotarpiui pagal Lietuvos Respublikos statybos įstatymo XI skirsnyje keliamus reikalavimus. Kartu su pateikiamomis subrangovų sudarytomis privalomojo draudimo sutartimis būtina pateikti ir mokestinių pavedimų, patvirtinančių privalomojo draudimo sutartyse numatytų draudimo įmokų ar jų dalių sumokėjimą, patvirtintas kopijas. Rangovas privalo pateikti subrangovų pratęstas (atnaujintas) privalomojo draudimo sutartis ir pateikti Užsakovui tai patvirtinančius dokumentus, jeigu šios pateiktos draudimo sutartys pasibaigs anksčiau, negu nurodyta šiame punkte;
    2. jeigu Rangovas veikia kaip jungtinės veiklos dalyvis, tai visi turintys teisę verstis projektavimo veikla jungtinės veiklos sutarties dalyviai (partneriai) bendrai privalo sudaryti vieną bendrą statinio projektuotojo civilinės atsakomybės privalomojo draudimo sutartį dėl netinkamai parengto Darbo projekto ne mažesnei kaip 43 400,00 EUR draudimo sumai vienam draudžiamajam įvykiui ir pateikti Užsakovui konkretaus objekto statinio projektuotojo civilinės atsakomybės privalomojo draudimo liudijimo (poliso) ir mokestinio pavedimo, patvirtinančio draudimo įmokos ar jos dalies sumokėjimą, patvirtintas kopijas. Rangovas savo sąskaita privalo pratęsti (atnaujinti) privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte, arba kiekvienas jungtinės veiklos sutarties dalyvis (partneris), turintis teisę verstis projektavimo veikla, vykdydamas Darbo projekto ar jo dalies projektavimo darbus, atskirai privalo apsidrausti savo civilinę atsakomybę statinio projektuotojo civilinės atsakomybės privalomojo draudimo sutartimi ne mažesnei kaip 43 400,00 EUR draudimo sumai vienam draudžiamajam įvykiui visam Darbo projekto ar jo dalies atlikimo laikotarpiui pagal Lietuvos Respublikos statybos įstatymo XI skirsnyje keliamus reikalavimus. Kiekvienos jungtinės veiklos sutarties dalyvis (partneris), Užsakovui pateikdamas sudarytos privalomojo draudimo sutarties patvirtintą kopiją, kartu turi pateikti ir mokestinio pavedimo, patvirtinančio draudimo įmokos ar jos dalies sumokėjimą, patvirtintą kopiją. Kiekvienas jungtinės veiklos sutarties dalyvis (partneris) savo sąskaita įsipareigoja pratęsti (atnaujinti) pateiktą privalomojo draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau, negu nurodyta šiame punkte.
17. Rangovas ne vėliau kaip per 5 (penkias) darbo dienas po Rangovo atliktų statybos darbų perdavimo statytojui (Užsakovui) akto pasirašymo savo sąskaita turi pateikti su Užsakovu raštu suderintą banko ar kitos kredito įstaigos išduotą garantinio laikotarpio įsipareigojimų įvykdymo užtikrinimo garantiją arba Rangovo išduotą garantiją lėšas deponuojant Užsakovo banko sąskaitoje, arba draudimo bendrovės išduotą laidavimo draudimo raštą (kartu su jo apmokėjimą įrodančiu dokumentu). Nurodytos banko ar kitos kredito įstaigos garantijos, draudimo bendrovės laidavimo suma arba Rangovo išduotos garantijos suma turi būti ne mažesnė kaip 5 (penki) procentai Sutarties kainos (su PVM). Ši Rangovo pateikta garantinio laikotarpio įsipareigojimų įvykdymo užtikrinimo banko ar kitos kredito įstaigos garantija, arba Rangovo garantija, arba draudimo bendrovės išduotas laidavimo draudimo raštas turi galioti ne trumpiau kaip 3 metus, po Rangovo atliktų statybos darbų perdavimo statytojui (Užsakovui) akto pasirašymo dienos. Jeigu Rangovas pateikia savo išduotą garantiją, tai kartu su šia garantija Rangovas turi pateikti įrodymus, kad deponavo lėšas Užsakovo nurodytoje banko sąskaitoje. Jei Rangovas nepateikia garantinio laikotarpio įsipareigojimų įvykdymo užtikrinimo per šiame punkte nurodytą laikotarpį, Užsakovas turi teisę pasinaudoti Sutarties sąlygų vykdymo užtikrinimu.
18. Rangovas per visą draudimo sutarčių apsaugos galiojimo laikotarpį nedelsdamas, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.
19. Rangovas gali pateikti Sutarties 112 punkte nurodytus Sutarties įvykdymo užtikrinimo dokumentus, ne visam Sutarties galiojimui, tačiau ne trumpesniam nei 1 (vienerių) metų laikotarpiui, tačiau privalo tęsti jų galiojimą Sutarties 118 punkte nustatyta tvarka, kad bendras šių dokumentų galiojimo laikas būtų ne trumpesnis nei nurodytas Sutarties 112punkte.
20. Rangovas įsipareigoja:
    1. Sutarties galiojimo metu, baigiantis Sutarties sąlygų vykdymo užtikrinimui, ne vėliau, kaip likus 10 (dešimt) darbo dienų iki Sutarties sąlygų įvykdymo užtikrinimo pabaigos, pateikti Užsakovui naują Sutarties sąlygų įvykdymo užtikrinimo dokumentą;
    2. Užsakovui pasinaudojus Sutarties įvykdymo užtikrinimu, per 10 (dešimt) darbo dienų pateikti naują Sutarties sąlygų įvykdymo užtikrinimo dokumentą.
21. **SUBRANGOVAI. SUBRANGOVŲ IR SPECIALISTŲ KEITIMO TVARKA**
22. Rangovas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subrangovai.
23. Sutarčiai vykdyti pasitelkiami šie subrangovai: *[surašyti Rangovo pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį „nėra“].* Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
24. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) darbų dalies, negu buvo suderinta, perdavimas kitam Sutartyje numatytam subrangovui, papildomų subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą, pateikus Sutarties 29 punkte nustatyta tvarka atnaujintą ir su statinio statybos techniniu prižiūrėtoju suderintą Darbų ir su Darbais susijusių Paslaugų grafiką, ir pateikus subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
25. Sutarties galiojimo metu ketinant keisti Sutartyje numatytus subrangovus vietomis, perduoti didesnę (mažesnę) darbų dalį, negu buvo suderinta, kitam Sutartyje numatytam subrangovui, pasitelkti papildomus subrangovus, atsisakyti Sutartyje numatytų subrangovų, Rangovo kartu su subrangovais kvalifikacija turi būti ne mažesnė nei buvo reikalaujama pirkimo dokumentuose.
26. Papildomai pasitelkiamu subrangovu negali būti asmuo, įtrauktas į Nepatikimų tiekėjų sąrašus, jeigu Užsakovui kartu su prašymu pasitelkti subrangovą nėra pateikti dokumentai, pagrindžiantys Lietuvos Respublikos viešųjų pirkimų įstatymo 46 straipsnio 10 dalies reikalavimus.
27. Rangovas privalo pakeisti subrangovą, jei paaiškėja, kad jis atitinka Pirkimo dokumentuose nustatytą pašalinimo pagrindą, kuris taikomas ir Sutarties galiojimo metu.
28. Jei subrangovui Pirkimo dokumentuose buvo keliami kvalifikacijos reikalavimai arba reikalavimai dėl pašalinimo pagrindų nebuvimo, arba Rangovas rėmėsi subrangovo pajėgumais, kad atitiktų Pirkimo dokumentuose nustatytus kvalifikacijos reikalavimus, keičiamas ar naujai pasitelkiamas subrangovas turi atitikti atitinkamus Pirkimo dokumentuose nustatytus reikalavimus. Rangovas privalo pateikti naujo subrangovo kvalifikacijos atitiktį ir pašalinimo pagrindų nebuvimą patvirtinančius dokumentus. Naujas subrangovas turi turėti ne žemesnę nei Pirkimo dokumentuose, o jei Pasiūlymas buvo vertintas pagal kainą (sąnaudas) ir kokybę – ir Rangovo pateiktame Pasiūlyme nurodytą (į kurią buvo atsižvelgta vertinant pasiūlymą), kvalifikaciją. Jeigu subrangovas neatitinka kvalifikacijos reikalavimų ar atitinka bent vieną Pirkimo dokumentuose nustatytą pašalinimo pagrindą (jei taikoma), Užsakovas reikalauja, kad Rangovas pakeistų minėtą subrangovą reikalavimus atitinkančiu subrangovu. Rangovas per 7 dienas privalo pakeisti minėtą subrangovą reikalavimus atitinkančiu subrangovu.
29. Jei specialistui Pirkimo dokumentuose buvo keliami kvalifikacijos reikalavimai arba Rangovas rėmėsi specialisto pajėgumais, kad atitiktų Pirkimo dokumentuose nustatytus kvalifikacijos reikalavimus, keičiamas ar naujai pasitelkiamas specialistas turi atitikti atitinkamus Pirkimo dokumentuose nustatytus reikalavimus. Rangovas privalo pateikti naujo specialisto kvalifikacijos atitiktį patvirtinančius dokumentus. Naujas specialistas turi turėti ne žemesnę nei Pirkimo dokumentuose, o jei Pasiūlymas buvo vertintas pagal kainą (sąnaudas) ir kokybę – ir Rangovo pateiktame Pasiūlyme nurodytą (į kurią buvo atsižvelgta vertinant pasiūlymą), kvalifikaciją. Jeigu specialistas neatitinka kvalifikacijos reikalavimų, Užsakovas reikalauja, kad Rangovas pakeistų minėtą specialistą reikalavimus atitinkančiu specialistu. Rangovas per 14 dienų privalo pakeisti minėtą specialistą reikalavimus atitinkančiu specialistu ir apie tai informuoti Užsakovą. Jeigu per nurodytą terminą Rangovas šio neatitikimo nepašalina, Rangovui taikoma 1500 EUR (vieno tūkstančio penkių šimtų eurų) bauda už kiekvieną pažeidimo atvejį (maksimaliai iki 3 atvejų). Po 3 atvejų Užsakovas turi teisę nutraukti Sutartį dėl esminio pažeidimo.
30. Pakeitus Sutartyje numatytus subrangovus vietomis, perdavus didesnę (mažesnę) darbų dalį, negu buvo suderinta, kitam Sutartyje numatytam subrangovui, ir (ar) pasitelkus papildomus subrangovus, subrangovai gali pradėti vykdyti darbus, tik Rangovui suderinus atnaujintą Darbų ir su Darbais susijusių Paslaugų grafiką su statinio statybos techniniu prižiūrėtoju ir Užsakovo atstovu.
31. Rangovas Sutarties galiojimo metu gali keisti ar skirti papildomus specialistus, tik raštu iš anksto apie tai informavęs Užsakovą.
32. **PAPILDOMI DARBAI IR NEATLIEKAMI DARBAI. SUTARTIES KEITIMO TVARKA**
33. Sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Lietuvos Respublikos viešųjų pirkimų įstatymo 89 straipsnio nuostatomis.
34. Sutarties sąlygų keitimu nėra laikomi techninio pobūdžio Sutarties vykdymui reikalingų duomenų pasikeitimai (pvz. Šalių rekvizitai ir pan.), Sutarties sąlygų klaidų taisymai bei atskirų Sutarties vykdymo sąlygų koregavimas Sutartyje numatytomis aplinkybėmis.
35. Vadovaujantis Lietuvos Respublikos viešųjų pirkimų įstatymo 89 straipsnio 1 dalies 1 punkto nuostatomis, Užsakovas, esant būtinybei, pagal šią Sutartį gali įsigyti papildomų darbų arba atsisakyti kai kurių Sutartyje numatytų Darbų. Papildomi darbai – Sutartyje nenumatyti, tačiau tiesiogiai su Sutartyje numatytais Darbais susiję ir būtini Sutarčiai įvykdyti (užbaigti) Darbai, ir Sutartyje numatytų Darbų apimtys, viršijančios pradinės Sutarties vertę. Atsisakomi Darbai – Darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio Darbų vykdymas netikslingas.
36. Darbų kiekio (apimties) pakeitimai gali būti atliekami šiais atvejais:
    1. kai Darbai dėl atliktų korekcijų tampa nebereikalingi;
    2. kai numatytų sprendinių neįmanoma įgyvendinti dėl Techninės specifikacijos trūkumų ar kitų klaidų, kurių nėra galimybės patikslinti Sutarties įgyvendinimo metu;
    3. kai nėra skiriamas pakankamas finansavimas Darbams apmokėti;
    4. kai dėl paaiškėjusių techninių priežasčių ir aplinkybių tam tikrus Darbus vykdyti tampa neracionalu;
    5. dėl statybos normatyvinių dokumentų ar kitų teisės aktų reikalavimų pasikeitimo po Darbų pradžios, jei dėl tokio pakeitimo nebuvo pakeistas Sutarties pobūdis ir būtina pasikeitusių teisės aktų reikalavimus įgyvendinti Sutarties vykdymo metu;
    6. dėl pagrįstų trečiųjų šalių reikalavimų dėl Darbų, susijusių su trečiųjų šalių turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų) ir pan.;
    7. kai atsiranda būtinybė įsigyti papildomų Darbų ar Darbų neatlikti dėl aplinkybių, kurių protingas ir apdairus Užsakovas negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės;
    8. kitais Lietuvos Respublikos viešųjų pirkimų įstatymo 89 straipsnyje numatytais atvejais.
37. Atskirų neatliekamų ir reikalingų atlikti darbų vertė negali viršyti 50 (penkiasdešimt) procentų pradinės Sutarties vertės, o bendra atskirų pakeitimų vertė negali viršyti 100 (šimtą) procentų pradinės Sutarties vertės. Pakeitimo verte laikoma atsisakomų ir papildomai įsigyjamų Darbų suma.
38. Jeigu pakeitimai atliekami pagal Lietuvos Respublikos viešųjų pirkimų įstatymo 89 straipsnio 1 dalies 3 punkto nuostatas, nenumatytomis aplinkybėmis laikomos aplinkybės, kurių nebuvo įmanoma nuspėti, nepaisant to, kad Užsakovas pagrįstai apdairiai rengėsi pradiniam Sutarties sudarymui, atsižvelgdamas į visas jo turimas priemones, konkretaus projekto pobūdį ir charakteristikas, gerąją praktiką atitinkamoje srityje ir poreikį užtikrinti tinkamą rengiantis Sutarties sudarymui panaudotų išteklių ir numatomos jos vertės santykį.
39. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Užsakovo pateiktą techninę specifikaciją/Projektą, Statinio vizualinę apžiūrą, pirkimo ir kitus dokumentus, projektinę dokumentaciją, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
40. Sutarties pakeitimo (dėl papildomų darbų ir (ar) neatliekamų darbų), būtinumas turi būti pagrįstas dokumentais ir raštu suderintas su Užsakovu toliau nustatyta tvarka:
    1. Paaiškėjus aplinkybėms, dėl kurių reikalinga kreiptis į Užsakovą dėl Sutarties pakeitimo (dėl papildomų ar neatliekamų darbų), ne vėliau kaip per 20 (dvidešimt) dienų nuo tada, kai šios aplinkybės tapo žinomos Rangovui, Rangovas:
       1. Užsakovui raštu teikia motyvuotą siūlymą dėl Sutarties pakeitimo (dėl papildomų ar neatliekamų darbų) būtinybės, pridėdamas tai pagrindžiančius dokumentus (statinio projekto vykdymo prižiūrėtojo suderinimą ir statybos techninio prižiūrėtojo įvertinimą, vietos apžiūros aktą (pasirašytą visų statybos dalyvių), brėžinius, sąmatinius skaičiavimus, žiniaraščių palyginimus ir kt., iš kurių būtų aiškiai matyti, kodėl reikia keisti darbų kiekius);
       2. Užsakovui raštu teikia pagrindimą, kodėl jo siūlymas neatitinka Sutarties 135 punkte nurodytų kriterijų ir atitinka Sutarties 132 ir (ar) 133 punktų kriterijus.
       3. Užsakovui raštu teikia siūlymą dėl termino, kuris reikalingas Rangovo nurodytiems papildomiems darbams atlikti bei darbų įkainius ir jų (tiek termino, tiek įkainių) pagrindimą (vadovaujantis šios Sutarties nuostatomis). Į terminą, kuris reikalingas papildomiems darbams atlikti negali būti įtraukiamas terminas, per kurį derinami darbų pakeitimai.
    2. Gavęs Sutarties 136.1 papunktyje nurodytus dokumentus, Užsakovas, remdamasis pateiktais dokumentais, Lietuvos Respublikos viešųjų pirkimų įstatymo, Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2019 m. sausio 24 d. įsakymu Nr. 1S-13 „Dėl Kainodaros taisyklių nustatymo metodikos patvirtinimo“ ir kitų teisės aktų nuostatomis per 28 (dvidešimt aštuonias) dienas patikrina, ar pakanka duomenų sprendimui dėl Rangovo siūlymo priimti ir ar Rangovo siūlymas atitinka Sutarties atitinka Sutarties 132 ir (ar) 133 punktų kriterijus. Tuo atveju, jeigu reikia atlikti Projekto taisymus, šiame papunktyje nurodytas terminas pratęsiamas Sutarties 77.2 papunktyje nurodytam terminui;
    3. Užsakovui nustačius ir raštu informavus Rangovą, kad nepakanka duomenų sprendimui dėl Rangovo siūlymo priimti, Rangovas įsipareigoja per 10 (dešimt) dienų nuo Užsakovo pranešimo gavimo dienos pateikti Užsakovui jo reikalaujamus papildomus duomenis ir dokumentus. Tokiu atveju kreipimosi dėl papildomų (ar neatliekamų) darbų data bus laikoma antrojo kreipimosi data. Tuo atveju, jeigu Rangovas, vykdydamas šiame Sutarties papunktyje numatytus Užsakovo įpareigojimus, pakartotinai pateikia Užsakovui nepakankamai duomenų sprendimui dėl papildomų ar neatliekamų darbų priimti, procedūra dėl šių darbų nutraukiama, o Rangovo siūlymas laikomas nepaduotu;
    4. Užsakovui nustačius, kad Sutarties 136.1 papunktyje pateiktų dokumentų pakanka sprendimui priimti, Užsakovas per Sutarties 136.2 papunktyje nustatytą terminą pritaria pateiktam pasiūlymui arba jį atmeta;
    5. gavęs Užsakovo sprendimą pritarti pateiktam pasiūlymui, Rangovas per 7 (septynias) dienas parengia darbų pakeitimo aktą su techniniais sprendiniais, sąmatiniais skaičiavimais ir kitais būtinais dokumentais, kurį saugiais kvalifikuotais elektroniniais parašais pasirašo visi statybos dalyviai. Rangovas per 4 (keturias) dienas po visų statybos dalyvių parašų gavimo turi pateikti darbų pakeitimo aktą Užsakovui elektroniniu formatu.
    6. gavęs darbų pakeitimo aktą, Užsakovas ne vėliau kaip per 14 (keturiolika) dienų patvirtina darbų pakeitimo aktą, parengia papildomo susitarimo projektą ir pateikia jį Rangovui pasirašyti, arba darbų pakeitimo akto nepatvirtina ir grąžina jį tikslinti;
    7. tuo atveju, jeigu neįmanoma iš anksto nustatyti tikslių papildomų darbų ar apimčių kiekių, Užsakovui ir Rangovui atlikus veiksmus, numatytus Sutarties 136.1-136.4 papunkčiuose, Užsakovas parengia Susitarimo projektą ir pateikia jį Rangovui pasirašyti, o darbų pakeitimas įforminamas faktiškai atlikus darbus.
41. Dėl papildomų ir (ar) neatliekamų darbų siūlymus Rangovui gali teikti statinio statybos techninis prižiūrėtojas, statinio projekto vykdymo priežiūros vadovas ir Užsakovas.
42. Papildomus darbus Užsakovas įsigyja ne didesniais įkainiais nei buvo numatyti šioje Sutartyje su Rangovu, išskyrus tuos atvejus, kai atliekama Sutarties kainos peržiūra Sutarties 17 punkte nustatyta tvarka.
43. Įsigyjant papildomų darbų pagal šią Sutartį, Sutarties kaina, kurią Užsakovas turi sumokėti Rangovui, yra kaina, apskaičiuota įvertinus pagal Sutartį atliktų darbų apimtis ir papildomus darbus.
44. Papildomų darbų kaina nustatoma:
    1. papildomiems darbams naudojant Sutartyje numatytų darbų įkainius iš įkainoto darbų kiekių žiniaraščio arba;
    2. papildomiems darbams pritaikant Sutartyje numatytų panašių darbų įkainius arba;
    3. jei įmanoma, išskaičiuojant kainos dalį iš Sutartyje įkainotos atskiros pirkimo objekto sudedamosios dalies ar numatyto įkainio;
    4. įvertinant darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95, priedo „Tiesioginių ir netiesioginių išlaidų apskaičiavimo taisyklės“ nuostatas;
    5. jei neįmanoma pritaikyti Sutarties 140.1-140.2 papunkčiuose nurodytų įkainių ar darbų statybos produktams ar įrengimams, jų kaina negali būti didesnė nei Rangovo patiriamos išlaidos statybos produktams ir įrengimams įsigyti ir negali būti didesnė už vidutinę rinkos kainą.
45. Rangovas gali pradėti vykdyti papildomus darbus Šalims pasirašius Susitarimą dėl papildomų darbų atlikimo. Susitarimas dėl papildomų darbų atlikimo laikomas sudėtine Sutarties dalimi. Rangovas, vykdydamas papildomus darbus, nesant Susitarimo dėl papildomų darbų atlikimo, prisiima riziką dėl neapmokėjimo už papildomus darbus.
46. Papildomų darbų apmokėjimui Rangovas atliktų darbų aktuose turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.
47. Kiti Sutarties pakeitimai atliekami vadovaujantis Lietuvos Respublikos viešųjų pirkimų įstatymo 89 straipsnio 1 dalies 2-5 punktų ir 89 straipsnio 2 dalies nuostatomis.
48. **KONFIDENCIALUMAS**
49. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
50. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
51. **NENUGALIMA JĖGA (*force majeure*)**
52. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
53. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“ ir Lietuvos Respublikos Vyriausybės 1997-03-13 nutarimo Nr. 222 „Dėl Nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ bei juos pakeičiančių teisės aktų nustatyta tvarka.
54. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 21 (dvidešimt vieną) dieną nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.
55. Nenugalimos jėgos atveju Šalys dėl atsiradusių nuostolių papildomo atlyginimo ir Darbų atlikimo terminų pratęsimo susitaria abipusiu susitarimu.
56. **SUTARTIES NUTRAUKIMAS**
57. Užsakovas,įspėjęs prieš 30 (trisdešimt) dienų, gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu Rangovas:
    1. nepradeda laiku vykdyti Sutarties;
    2. Rangovas Darbus vėluoja atlikti daugiau kaip 2 (du) mėnesius;
    3. Darbus atlieka taip lėtai, kad juos baigti iki Sutarties 19 punkte nustatyto termino pabaigos pasidaro aiškiai negalima;
    4. Darbus ir su Darbais susijusias Paslaugas atlieka nekokybiškai, naudoja ne tą įrangą ir (ar) medžiagas, kurios nurodytos projektinėje dokumentacijoje, arba Rangovas nepašalina Darbų trūkumų per nustatytus terminus, arba trūkumai yra esminiai ir Rangovas nepajėgus užbaigti Darbų be esminių trūkumų ar didelių nuostolių Užsakovui;
    5. nevykdo Sutarties X skyriuje „Sutarties sąlygų įvykdymo užtikrinimas. Draudimas. Garantinio laikotarpio įsipareigojimų įvykdymo užtikrinimas“ nustatytų reikalavimų;
    6. 2 (du) kartus atsisako vykdyti teisėtus Užsakovo nurodymus;
    7. per nustatytą protingą terminą nepašalina trūkumų, defektų ir (ar) netikslumų;
    8. kitais teisės aktų numatytais atvejais.
58. Užsakovas be išankstinio įspėjimo gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu:
    1. Rangovas Darbus paveda vykdyti subrangovui, kuris perkančiosios organizacijos buvo pašalintas iš viešojo pirkimo dėl bendrųjų pirkimo sąlygų 18.1.3-18.1.4 papunkčiuose nurodytų priežasčių, taip pat asmuo yra įtrauktas į Nepatikimų tiekėjų sąrašus, jeigu Užsakovui kartu su prašymu pasitelkti subrangovą nėra pateikti dokumentai, pagrindžiantys Lietuvos Respublikos viešųjų pirkimų įstatymo 46 straipsnio 10 dalies reikalavimus;
    2. Rangovas bankrutuoja arba tampa nemokus;
    3. Rangovas siekdamas sudaryti sutartį su Užsakovu, buvo sudaręs susitarimą, neleistinai ribojantį konkurenciją;
    4. Rangovas Sutarties vykdymo metu įtraukiamas į Nepatikimų tiekėjų sąrašą arba subrangovu pasitelkia asmenį, įtrauktą į Nepatikimų tiekėjų sąrašą;
    5. Rangovas Sutarties vykdymo metu nebeatitinka Pirkimo dokumentuose nustatytų kvalifikacinių reikalavimų, ir jei Rangovas nebeatitinka pasiūlymo vertinimo kriterijų, už kuriuos Rangovui pasiūlymų vertinimo metu buvo skiriami balai, kai pasiūlymas buvo vertinamas pagal kainos ar sąnaudų ir kokybės santykį;
    6. Užtikrinimą išdavęs subjektas negali įvykdyti savo įsipareigojimų ir Rangovas per 10 (dešimt) dienų nepateikė naujo užtikrinimo tokiomis pačiomis sąlygomis kaip ir ankstesnysis;
    7. Rangovas pažeidžia Sutartyje nustatytus įsipareigojimus dėl konfidencialumo.
59. Užsakovas turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnyje nustatytais atvejais ir tvarka.
60. Jeigu Užsakovas nutraukia Sutartį Sutarties 150-152 punktų pagrindu, Užsakovas sumoka už iki Sutarties nutraukimo tinkamai atliktus Darbus pagal pateiktus ir tarpusavyje suderintus atsiskaitymo dokumentus Sutarties VI skyriuje „Atsiskaitymo tvarka“ nustatyta tvarka, o Rangovas atlygina Užsakovui visas dėl šios Sutarties nutraukimo susidariusias išlaidas ir kompensuoja dėl šios Sutarties nutraukimo patirtus nuostolius.
61. Paaiškėjus, kad Projekto įgyvendinimo (statybos) finansavimas yra nenumatytas ar sustabdytas Užsakovas turi teisę vienašališkai nutraukti Sutartį apie tai raštu įspėjęs Rangovą ne vėliau kaip prieš 30 (trisdešimt) kalendorinių dienų. Šiame Sutarties punkte esanti sąlyga gali būti taikoma ir tokiu atveju, jeigu atlikus Statybos darbų kainos perskaičiavimą, įvykus 15 (penkiolikos) procentų statybos darbų kainų pokyčiui, kaip tai numatyta Sutarties 18 punkte, Sutarties įgyvendinimui neskiriama papildomų lėšų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
62. **Rangovas turi teisę vienašališkai ne teismo tvarka nutraukti Sutartį, jeigu:**
    1. Užsakovas pažeidžia atsiskaitymo su Rangovu terminus, Užsakovo skola Rangovui viršija 40 % Pradinės sutarties vertės ir Užsakovas, gavęs Rangovo pretenziją, per 60 (šešiasdešimt) dienų nesumoka Rangovui mokėtinų sumų;
    2. Rangovo tiekiamų Statybos produktų ar Įrenginių kaina padidėja iš esmės, o kainos padidėjimas sudaro ne mažiau kaip 15 proc. Pradinės sutarties vertės (įvertinus jos indeksavimą pagal Sutarties 17 punktą), bet Užsakovas vengia arba atsisako sudaryti Susitarimą su Rangovu pagal Sutarties 18.5 papunktį per Sutarties 18.5 papunktyje nustatytą terminą ir neištaiso pažeidimo, gavęs Rangovo pretenziją;
    3. Užsakovas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, Įstatymus yra tokia pati ar panaši, arba jis su kreditoriais yra sudaręs taikos sutartį (Užsakovo ir kreditorių susitarimą tęsti Užsakovo veiklą, kai Užsakovas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Rangovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo, gavęs Rangovo pretenziją.
63. Jeigu Sutarties 155.1, 155.2 arba 155.3 papunktyje nurodytos aplinkybės yra susijusios tik su atskira Dalimi arba atskiru Susitarimu, Rangovas turi teisę nutraukti Sutartį tik tos Dalies atžvilgiu arba nutraukti tik tokį Susitarimą.
64. Rangovas privalo iš anksto ne mažiau nei prieš 30 (trisdešimt) dienų įspėti Užsakovą apie Sutarties ar Susitarimo nutraukimą. Įspėjimas gali būti nurodytas pretenzijoje, kurioje Rangovas įspėja Užsakovą apie Sutarties nutraukimą, jeigu šis neištaisys pažeidimų per ne trumpesnį nei 30 (trisdešimt) dienų terminą. Sutartis arba Susitarimas laikomas nutrauktu kitą dieną po įspėjimo termino pabaigos. Sutarties 155 punkte numatytais atvejais įspėjimas netenka galios, jeigu Užsakovas pašalina Sutarties ar Susitarimo nutraukimo pagrindą per įspėjimo terminą (kuris Sutarties 155.1 papunktyje numatytu atveju turi būti ne trumpesnis nei 60 (šešiasdešimt) dienų) ir apie tai informuoja Rangovą.
65. Nutraukiant Sutartį 155 arba 156 punkte nustatytais atvejais, atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
66. Rangovas, nutraukęs Sutartį kitais nei Sutarties 155 punkte numatytais atvejais, netenka teisės reikalauti Sutarties įvykdymo užtikrinimo dokumente nurodytos sumos. Ši suma yra laikoma Užsakovo minimaliais nuostoliais ir neatleidžia Rangovo nuo pareigos atlyginti visus Užsakovo nuostolius, viršijančius Sutarties įvykdymo užtikrinimo dokumente nurodytą sumą.
67. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
68. **KITOS SUTARTIES SĄLYGOS**

*XVI.A. Atsakingi asmenys ir bendravimas*

1. Vykdant Sutartį bendravimas ir susirašinėjimas tarp Šalių vykdomas lietuvių kalba. Dokumentacija, susijusi su Darbais ir Paslaugų teikimu, Užsakovui teikiama ir rengiama lietuvių kalba.
2. Užsakovas, vadovaudamasis Lietuvos Respublikos viešųjų pirkimų įstatymo 87 straipsnio 1 dalies 12 punktu, sudarant Sutartį skiria atsakingą asmenį (-is) už Sutarties vykdymą – *[įrašyti atsakingą asmenį/is ]*.
3. Rangovo atstovas, atsakingas už Sutarties vykdymą – *[vardas ir pavardė]*, tel. *[telefono numeris]*, el. paštas *[elektroninio pašto adresas].*
4. Užsakovo elektroninio pašto adresas kuriuo Sutarties vykdymo metu siunčiami Rangovo pranešimai ir (ar) prašymai Užsakovui yra: *[elektroninio pašto adresas]..*
5. Rangovo elektroninio pašto adresas kuriuo Sutarties vykdymo metu siunčiami Užsakovo pranešimai ir (ar) prašymai Rangovui yra: *[elektroninio pašto adresas]*.
6. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminami raštu lietuvių kalba ir siunčiami paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus mokėjimo dokumentus.
7. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
8. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.

*XVI.B. Baigiamosios nuostatos*

1. Vykdydamos šią Sutartį, Šalys vadovaujasi Lietuvos Respublikos civiliniu kodeksu, Lietuvos Respublikos statybos įstatymu ir kitais įstatymais bei kitais teisės aktais, normatyviniais techniniais dokumentais, statybos techniniais reglamentais, Užsakovoparengtais pirkimo dokumentais bei viešojo pirkimo metu pateiktu Rangovopasiūlymu.
2. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo nustatyta tvarka ir atvejais.
3. Užsakovas yra PVM mokesčio mokėtoju užsiregistravęs neapmokestinamasis juridinis asmuo, todėl atvirkštinis statybos darbų apmokestinimas PVM netaikomas.
4. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
5. Sutartis įsigalioja, Šalims pasirašius ją, ir Rangovui pateikus Sutarties įvykdymo užtikrinimo dokumentą, Užsakovui pateikus statybą leidžiantį dokumentą ir galioja iki sutartinių įsipareigojimų įvykdymo arba Sutarties nutraukimo. Sutarties sąlygos dėl Rangovo pareigos pateikti Užsakovui Sutarties įvykdymo užtikrinimą (Sutarties 112 punktas), Darbų ir su Darbais susijusių Paslaugųgrafiką ir Planuojamų išlaidų, reikalingų vykdyti atsiskaitymams su Rangovu pagal Sutartį, grafiką (Sutarties 25 punktas) įsigalioja nuo Sutarties pasirašymo.
6. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo. Jeigu Rangovas, Užsakovui sutikus, sudaro faktoringo sutartį su finansuotoju, Rangovas privalo Užsakovui pateikti faktoringo sutarties kopiją arba išrašą, o pateikdamas PVM sąskaitą faktūrą Užsakovui, privalo nurodyti, kad pagal pateikiamą PVM sąskaitą faktūrą yra ar bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Rangovui mokėtinos sumos.
7. Sutartis sudaryta lietuvių kalba 2 (dviem) vienodą juridinę galią turinčiais egzemplioriais, po vieną Užsakovui ir Rangovui.
8. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti. Sutartį pasirašantys Šalių atstovai sutinka, kad jų asmens duomenys (vardai ir pavardės) būtų viešinami teisės aktų numatyta tvarka.
9. Pirkimo dokumentai ir viešojo pirkimo metu pateiktas Rangovo pasiūlymas yra neatsiejama šios Sutarties dalis.

|  |  |
| --- | --- |
| **Užsakovas**  Druskininkų savivaldybės administracija  Juridinio asmens kodas 188776264  PVM mokėtojo kodas LT100008196411  Vilniaus al. 18, 66119 Druskininkai  Tel. (8 313) 51233  A.s. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  elektroninis paštas:  [info@druskininkai.lt](mailto:info@druskininkai.lt) | **Rangovas**  [pavadinimas]  Įmonės kodas [kodas]  PVM mokėtojo kodas [kodas]  [adresas korespondencijai]  tel. faksas  A.s. Nr. [atsiskaitomosios sąskaitos Nr.]  elektroninis paštas: |

Savivaldybės administracijos direktorė

Sutarties 1 priedas

„Techninė specifikacija“

**TECHNINĖ SPECIFIKACIJA**

*(pridedama atskiru priedu)*

Sutarties 2 priedas

F-2 „Atliktų darbų aktas“

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rangovas:** | |  |  |  | **Užsakovas:** | |  |  |
|  | Įmonės kodas: | |  |  |  | Įmonės kodas: | |  |
|  | PVM mokėtojo kodas: | | |  |  | PVM mokėtojo kodas: | |  |
|  | Adresas: | |  |  |  | Adresas: |  |  |
|  |  |  |  |  |  |  |  |  |
|  |  |  |  |  |  | **Data:** |  |  |
| Projekto Nr.: | |  |  |  |  |  |  |  |
| Sutarties Nr.: | |  |  |  |  |  |  |  |
| Objektas: | |  |  |  |  |  |  |  |
|  |  |  |  |  |  |  |  |  |
|  |  |  | **Atliktų darbų aktas Nr. \_\_\_\_\*** | | |  |  |  |
|  |  |  |  |  |  |  |  |  |
|  |  |  | Per 20\_\_ m. \_\_\_\_\_\_\_\_\_\_\_\_ mėn. | | |  |  |  |
|  |  |  |  |  |  |  |  |  |
|  | Sąm. Eil. Nr. | Darbų kodas | Darbų ir išlaidų aprašymas | Mato vnt. | Kiekis | Vieneto kaina, Eur | Bendra kaina, Eur |  |
|  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  | **Iš viso:** |  |  |
|  | **Rangovas** | |  |  |  | **Užsakovas** | |  |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | |  |
|  | (vardas, pavardė, pareigos, parašas) | | |  | (vardas, pavardė, pareigos, parašas) | | |  |
|  |  |  |  |  |  |  |  |  |

*Statinio statybos techninis prižiūrėtojas: ………………………………………………..*

*Atestato Nr.*

202\_\_ m. ………………….. mėn. ……. d. 202\_ m. ………………….. mėn. d.

*\*Sutarties galiojimo laikotarpiu forma gali būti keičiama*

Sutarties 3 priedas

F3 „Atliktų darbų ir išlaidų apmokėjimo pažyma“

Užsakovas:

Rangovas:

**Atliktų darbų ir išlaidų apmokėjimo**

**P A Ž Y M A Nr.**

202\_\_\_\_\_ m. …………………………… mėn.

(eurais, ct)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Objekto pavadinimas | Rangos sutarties Nr. | Objekto kaina | Atlikta darbų | | | | | | |
| Nuo statybos pradžios | Nuo metų pradžios | | | Per ataskaitinį laikotarpį | | |
| Darbų vertė | PVM | Iš viso | Darbų vertė | PVM | Iš viso |
| 1 |  |  |  |  |  |  |  |  |  |  |
| 2 |  |  |  |  |  |  |  |  |  |  |
|  | **Sulaikyti pinigai (\_\_\_%)** |  |  |  |  |  |  |  |  |  |
|  | **Suma apmokėjimui:** |  |  |  |  |  |  |  |  |  |

*Statinio statybos techninis prižiūrėtojas: ………………………………………………..*

*Atestato Nr.*

Užsakovas: ……………………………….. Rangovas: …………………………………….

A. V. A. V.

202\_\_\_\_ m. ………………….. mėn. ……. d. 202\_\_\_ m. ………………….. mėn. ……. d.

*\*Sutarties galiojimo laikotarpiu forma gali būti keičiama*

Sutarties 4 priedas

„Statybvietės perdavimo – priėmimo aktas“

|  |
| --- |
| **Statybvietės perdavimo-priėmimo aktas**  **[Data]** |
| **Rangos sutarties data, numeris:** |
| **Statybvietės adresas:** |
| Užsakovas – *[pavadinimas]*, vadovaudamasis Sutarties nuostatomis šiuo Statybvietės perdavimo-priėmimo aktu suteikia Rangovui – *[pavadinimas]* Statybvietės valdymo teisę.  Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:   1. Statybvietės ribos pažymėtos brėžinyje, fiziškai parodytos Rangovo atstovui. 2. Rangovui yra perduotas Statybvietės ribų brėžinys. |
| **Priedai:**  Statybvietės ribų brėžinys; |
| **Užsakovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |
| **Rangovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |

Sutarties 5 priedas

„Rangovo atliktų statybos darbų perdavimo statytojui (užsakovui) aktas“

**RANGOVO ATLIKTŲ STATYBOS DARBŲ PERDAVIMO STATYTOJUI (UŽSAKOVUI) AKTAS**

*[Akto sudarymo vieta]*, ......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta *[sutarties pavadinimas, sudarymo data]* sutartimi (toliau – vadinama Sutartimi), bei papildomais susitarimais Nr. \_\_\_\_\_\_\_\_\_ , sudarė šį Darbų perdavimo-priėmimo aktą:

1. Rangovas perduoda Užsakovui atliktus Darbus ...................................................... *[Darbų pavadinimas]*, o Užsakovas šiuos atliktus Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per *[nurodyti dienų skaičių, ne ilgesnį, nei 28 dienos]* dienų po šio Darbų perdavimo-priėmimo akto pasirašymo dienos.]

*[Pasirenkama pagal situaciją]*

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas] | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas  [Pareigos, vardas ir pavardė] |
|  |  |
|  | **Statinio statybos**  **techninis prižiūrėtojas** | |
|  | [Vardas, Pavardė] | |
|  | [Atestato numeris] | |
|  |  | |
| [PRIEDAS: Defektų sąrašas, taip pat nurodant pagrįstą laiką defektų taisymui ir įkainotą defektų vertę] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Parašas | |

Sutarties 6 priedas

„Darbų ir su darbais susijusių paslaugų grafikas“

**DARBŲ IR SU DARBAIS SUSIJUSIŲ PASLAUGŲ GRAFIKAS**

*Objekto pavadinimas:* ***......................................................................................***

*Sutartis Nr. 26-....... (pasirašyta 202 -....-....).*

**DARBŲ GRAFIKAS**

**(Atnaujintas ......-...-...)\***

**Darbų pradžia: ............-.....-....**

**Darbų pabaiga: ............-.....-....**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Darbų pavadinimas pagal darbų kiekių žiniaraščių skyrius** | **Darbus atliks (Rangovas/ ūkio subjektų grupės partneris/ subrangovas)** | **Darbų kaina, Eur (be PVM)** | **Metai** |  | | | | | | | | | | | |
| **Mėnuo** |  | | | |  | | | |  | | | |
| **Savaitė** |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
| **Viso:** | Planas (pirminis po pirkimo sutarties pasirašymo), Eur | |  |  |  | | | |  | | | |  | | | |
| Planas (atnaujinta ...-...-...), Eur\* | |  |  |  | | | |  | | | |  | | | |
| Planas (atnaujinta ...-...-...), Eur\* | |  |  |  | | | |  |  | | |  | | | |
| ..... | |  |  |  | | | |  |  | | |  | | | |

\* Pildoma tik tuo atveju, jeigu sutarties galiojimo metu darbų grafikas yra atnaujinamas, nurodant atnaujinimo priežastį. Kiekvieną kartą atnaujinant grafiką, pildoma nauja eilutė, kurioje praėjusiuose mėnesiuose turi būti įrašomas faktas – atliktų darbų vertės, o ateinančiuose – pakoreguotas planas.

*(Sutarties vykdymo metu šio grafiko forma gali būti keičiama)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(įgalioto asmens pareigos) (parašas) (vardas ir pavardė)*

Sutarties 7 priedas

„Planuojamų išlaidų, reikalingų vykdyti atsiskaitymams su rangovu pagal sutartį, grafikas“

**Sutartis Nr. ......**

**PLANUOJAMŲ IŠLAIDŲ, REIKALINGŲ VYKDYTI ATSISKAITYMAMS SU RANGOVU PAGAL SUTARTĮ, GRAFIKAS**

|  |  |  |  |  |  |
| --- | --- | --- | --- | --- | --- |
| **Mokėjimo reikalavimo pateikimo data** | **Priimtų užaktuotų darbų vertė, Eur (be PVM)** | **Priimtų užaktuotų darbų vertė, Eur (su PVM)** | **Sulaikomi pinigai, Eur (\_% užaktuotų darbų sumos (be PVM))** | **Mokėtina suma  iš viso, Eur**  **(su PVM)[[3]](#footnote-3)** | **Mokėjimo data** |
| **1** | **2** | **3 = 2 x 1,21** | **4 = 3 x 0,1** | **5 = 3 – 4** | **6** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **Sulaikyta \_ % (\_ procentai) nuo užaktuotos statybos darbų dydžio suma (be PVM) sumokama Užsakovui priėmus pažymą apie atliktus darbus ir Šalims pasirašius Rangovo atliktų statybos darbų perdavimo statytojui (Užsakovui) aktą;** | | |  |  |
|  | **Sulaikyta \_ % (\_ procentai) nuo užaktuotos statybos darbų dydžio suma (be PVM) sumokama Užsakovui priėmus pažymą apie atliktus darbus, gavus statybos užbaigimo aktą ir gavus garantinio arba laidavimo draudimo raštą** | | |  |  |
| **Iš viso:** |  |  |  |  |  |

**PASTABA.** Planuojamų išlaidų, reikalingų vykdyti atsiskaitymams su Rangovu pagal Sutartį, grafikas pateikiamas po pirkimo sutarties su perkančiąja organizacija pasirašymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_  *(įgalioto asmens pareigos) (parašas) (vardas ir pavardė)*

Sutarties 8 priedas

„Subrangovų sąrašas“

**SUBRANGOVŲ SĄRAŠAS**

*(pildomas tuo atveju, jeigu pasitelkiami subrangovai)*

|  |  |  |  |
| --- | --- | --- | --- |
| **Eil. Nr.** | **Subrangovo pavadinimas** | **Perduodamų darbų apibūdinimas** | **Pastabos** |
| 1. |  |  |  |
| 2. |  |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. <https://e-seimas.lrs.lt/portal/legalAct/lt/TAD/daa0e4a05c3c11e7a53b83ca0142260e/asr>; [↑](#footnote-ref-1)
2. <https://www.e-tar.lt/portal/lt/legalAct/TAR.0BDFFD850A66/DazvMCIOVO> [↑](#footnote-ref-2)
3. Nurodant mokėjimo datą, būtina atsižvelgti į apmokėjimo terminus, nurodytus pirkimo sutarties sąlygose. [↑](#footnote-ref-3)