Specialiųjų pirkimo sąlygų 2 priedas „Techninės specifikacija“

**TECHNINĖ SPECIFIKACIJA**

1. Pirkimo objektas - **Gydymo paskirties pastato, gydymo paskirties patalpų (4400-3031-0908:9740), Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį, kapitalinio remonto darbai** (toliau - Darbai).
2. Darbai atliekami pagal parengtą ir ekspertuotą Gydymo paskirties pastato, gydymo paskirties patalpų (Un.Nr.4400-3031-0908:9740) Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį kapitalinio remonto techninį projektą.
3. Remontuojamų patalpų bendrasis plotas 334,38 m2. Rangovas turės: 1) parengti darbo projektą; 2) užbaigus elektrotechnikos darbus atlikti varžų matavimus; 3) užbaigus elektrotechninių ryšių darbus atlikti LAN testinius matavimus; 4) įrengus šildymo sistemą atlikti hidraulinius bandymus; 5) įrengus vėdinimą ir oro kondicionavimą išbandyti sistemą nominaliu rėžimu; 6) atlikti Nekilnojamojo daikto (pastato) kadastrinius matavimus ir sudaryti kadastro duomenų bylas; 7) gauti Deklaraciją apie statybos užbaigimą Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ pateikdamas prašymą (-us) ir įkeldamas su prašymu (-ais) privalomus pateikti dokumentus, bei, esant poreikiui juos tikslindamas.
4. **Darbų atlikimo vieta** – Verpėjų g. 11-6, Viečiūnuose, Druskininkų sav.
5. Darbams atlikti naudojamos Lietuvos Respublikoje nustatyta tvarka sertifikuotos medžiagos, statybos produktai bei įrenginiai. Visos medžiagos bei montuojami įrenginiai privalo būti nauji, išskyrus atvejus, kai naudojamos jau naudotos ir (ar) Perkančiosios organizacijos pateiktos medžiagos, statybos produktai bei įrenginiai.
6. Atliktiems Darbams Tiekėjas privalo suteikti ne trumpesnį nei teisės norminiuose aktuose nustatytą garantinį terminą.
7. Rengiant darbo projektą numatyti, kad statyboje naudojamos statybinės medžiagos atitiktų minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) XIII skyriuje „Statybinės medžiagos“, ir kad kiti su pastato projektu susiję produktai atitiktų jiems taikomus minimalius aplinkos apsaugos kriterijus (XIV skyrius „Patalpų apšvietimas“; XV skyrius „Vandens maišytuvai ir dušai“; XVI skyrius „Vandens šildytuvai“) pagal Tvarkos aprašo 15.1 punktą.
8. Techninis projektas „Gydymo paskirties pastato, gydymo paskirties patalpų (Un.Nr.4400-3031-0908:9740) Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį kapitalinis remontas“ pridedamas atskiru priedu. Atliekant darbus tiekėjas privalo vadovautis techniniu projektu.

PRIDEDAMA. Techninis projektas „Gydymo paskirties pastato, gydymo paskirties patalpų (Un.Nr.4400-3031-0908:9740) Verpėjų g. 11-6, Viečiūnuose, Druskininkų sav., paskirties keitimo į paslaugų (socialinių paslaugų) paskirtį kapitalinis remontas“.

**\_\_\_\_\_\_\_\_\_\_\_\_\_\_\_\_\_\_\_\_\_**